
8 Δεκεμβρίου 2010 


ΝΟΜΟΣ ΥΠ’ ΑΡΙΘ. 3896 

Εφαρμογή της αρχής των ίσων ευκαιριών και της ίσης 
μεταχείρισης ανδρών και γυναικών σε θέματα ερ¬ 
γασίας και απασχόλησης - Εναρμόνιση της κείμενης 
νομοθεσίας με την Οδηγία 2006/54/ΕΚ του Ευρωπα¬ 
ϊκού Κοινοβουλίου και του Συμβουλίου, της 5ης Ιου¬ 
λίου 2006 και άλλες συναφείς διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΜΕΡΟΣ ΠΡΩΤΟ 

ΕΝΣΩΜΑΤΩΣΗ ΤΩΝ ΔΙΑΤΑΞΕΩΝ ΤΗΣ ΟΔΗΓΙΑΣ 
2006/54/ΕΚ ΣΤΗΝ ΕΛΛΗΝΙΚΗ ΕΝΝΟΜΗ ΤΑΞΗ 

ΤΙΤΛΟΣ I 

ΓΕΝΙΚΕΣ ΔΙΑΤΑΞΕΙΣ 

Αρθρο 1 

Σκοπός 

(Αρθρο 1 της Οδηγίας) 

Σκοπός του παρόντος νόμου είναι να εξασφαλισθεί η 
εφαρμογή της αρχής των ίσων ευκαιριών και της ίσης 
μεταχείρισης ανδρών και γυναικών σε θέματα εργα¬ 
σίας και απασχόλησης, όσον αφορά: α) την πρόσβαση 
στην απασχόληση, συμπεριλαμβανομένης της επαγγελ¬ 
ματικής εξέλιξης, και στην επαγγελματική κατάρτιση, 
συμπεριλαμβανομένης της εκπαίδευσης με σκοπό την 
απασχόληση («νοοαίίοπαΐ ΐΓβίηίηςι»), β) τις συνθήκες και 
τους όρους εργασίας, συμπεριλαμβανομένης της αμοι¬ 
βής και γ) τα επαγγελματικά συστήματα κοινωνικής 
ασφάλισης, όπως προβλέπεται από τις διατάξεις της 
Οδηγίας 2006/54/ΕΚ του Ευρωπαϊκού Κοινοβουλίου και 
του Συμβουλίου. 

Αρθρο 2 

Ορισμοί 

(Άρθρο 2 παρ. 1 της Οδηγίας) 

Για την εφαρμογή του παρόντος νόμου, ισχύουν οι 
ακόλουθοι ορισμοί: 

α. «άμεση διάκριση»: όταν ένα πρόσωπο υφίσταται, 
για λόγους φύλου, μεταχείριση λιγότερο ευνοϊκή από 
αυτήν την οποία υφίσταται, υπέστη ή θα υφίστατο ένα 
άλλο πρόσωπο σε ανάλογη κατάσταση, 


β. «έμμεση διάκριση»: όταν μία εκ πρώτης όψεως ουδέ¬ 
τερη διάταξη, κριτήριο ή πρακτική ενδέχεται να θέσει σε 
μειονεκτική θέση πρόσωπα του ενός φύλου σε σύγκριση 
με πρόσωπα του άλλου φύλου, εκτός αν αυτή η διάταξη, 
το κριτήριο ή η πρακτική δικαιολογείται αντικειμενικά 
από ένα θεμιτό σκοπό και τα μέσα επίτευξης του σκο¬ 
πού αυτού είναι πρόσφορα και αναγκαία, 
γ. «παρενόχληση»: όταν εκδηλώνεται ανεπιθύμητη συ¬ 
μπεριφορά συνδεόμενη με το φύλο ενός προσώπου, με 
σκοπό ή αποτέλεσμα την παραβίαση της αξιοπρέπειας 
του προσώπου αυτού και τη δημιουργία εκφοβιστικού, 
εχθρικού, εξευτελιστικού, ταπεινωτικού ή επιθετικού 
περιβάλλοντος, 

δ. «σεξουαλική παρενόχληση»: όταν εκδηλώνεται οποι¬ 
αδήποτε μορφή ανεπιθύμητης λεκτικής, μη λεκτικής ή 
σωματικής συμπεριφοράς σεξουαλικού χαρακτήρα, με 
σκοπό ή αποτέλεσμα την προσβολή της αξιοπρέπειας 
ενός προσώπου, ιδίως με τη δημιουργία εκφοβιστικού, 
εχθρικού, εξευτελιστικού, ταπεινωτικού ή επιθετικού 
περιβάλλοντος, 

ε. «αμοιβή»: οι πόσης φύσεως μισθοί και αποδοχές και 
όλα τα άλλα οφέλη που παρέχονται άμεσα ή έμμεσα 
από κάθε πηγή, σε χρήματα ή σε είδος, από τον εργο¬ 
δότη στον εργαζόμενο, εξαιτίας ή και με αφορμή την 
απασχόληση του τελευταίου, 
στ. «επαγγελματικά συστήματα κοινωνικής ασφάλι¬ 
σης»: συστήματα που δεν διέπονται από την Οδηγία 
79/7/ΕΟΚ του Συμβουλίου, της 19ης Δεκεμβρίου 1978, 
περί της προοδευτικής εφαρμογής της αρχής της ίσης 
μεταχειρίσεως μεταξύ ανδρών και γυναικών σε θέματα 
κοινωνικής ασφαλίσεως (ΕΕΕ 6 της 10.1.1979), και που 
έχουν ως αντικείμενο τη χορήγηση στους εργαζόμενους, 
μισθωτούς ή αυτοαπασχολούμενους, στα πλαίσια επι¬ 
χείρησης ή ομάδας επιχειρήσεων, οικονομικού κλάδου 
ή επαγγελματικού ή διεπαγγελματικού τομέα, παροχών 
που προορίζονται να συμπληρώσουν ή να υποκατα¬ 
στήσουν τις παροχές των εκ του νόμου συστημάτων 
κοινωνικής ασφάλισης, ανεξαρτήτως του αν η υπαγωγή 
στα συστήματα αυτά είναι υποχρεωτική. 

Αρθρο 3 

Αρχή ίσης μεταχείρισης - Απαγόρευση διακρίσεων 
(Αρθρο 2 παρ. 2 της Οδηγίας) 

1. Απαγορεύεται κάθε μορφής άμεση ή έμμεση διάκρι¬ 
ση λόγω φύλου, σε συσχετισμό ιδίως με την οικογένεια- 

κή κατάσταση, σε όλους τους τομείς που περιλαμβάνο¬ 
νται στο πεδίο εφαρμογής του παρόντος νόμου, όπως 
εξειδικεύονται στις κατωτέρω διατάξεις. 

2. α) Η παρενόχληση, η σεξουαλική παρενόχληση, 
καθώς και οποιαδήποτε λιγότερο ευνοϊκή μεταχείρι¬ 
ση που οφείλεται στην ανοχή ή στην απόρριψη αυτής 
της συμπεριφοράς, συνιστούν διάκριση λόγω φύλου και 
απαγορεύονται. 

β) Διάκριση λόγω φύλου συνιστά, επίσης, οποιαδήποτε 
λιγότερο ευνοϊκή μεταχείριση προσώπου που συνδέεται 
με αλλαγή φύλου. 

3. Η εντολή που ενέχει διάκριση εις βάρος ενός προ¬ 
σώπου λόγω φύλου συνιστά διάκριση κατά την έννοια 
του παρόντος νόμου. 

4. Συνιστά επίσης διάκριση κατά την έννοια του πα¬ 
ρόντος νόμου η λιγότερο ευνοϊκή μεταχείριση γυναικών 
λόγω εγκυμοσύνης ή μητρότητας, στις περιπτώσεις των 
προεδρικών διαταγμάτων 176/1997 (ΦΕΚ 150 Α'), 41/2003 
(ΦΕΚ 44 Α') και του άρθρου 142 του ν. 3655/2008 (ΦΕΚ 
58 Α'). 

ΤΙΤΛΟΣ II 

ΕΙΔΙΚΕΣ ΔΙΑΤΑΞΕΙΣ 
ΚΕΦΑΛΑΙΟ Α' 

ΙΣΟΤΗΤΑ ΑΜΟΙΒΩΝ ΜΕΤΑΞΥ ΓΥΝΑΙΚΩΝ ΚΑΙ ΑΝΔΡΩΝ 

Άρθρο 4 

Απαγόρευση διακρίσεων ως προς τις αμοιβές 
(Άρθρο 4 της Οδηγίας) 

1. Άνδρες και γυναίκες δικαιούνται ίση αμοιβή για 
όμοια εργασία ή για εργασία ίσης αξίας. 

2. α) Όταν χρησιμοποιείται σύστημα επαγγελματικής 
κατάταξης για τον καθορισμό των αμοιβών, το σύστημα 
αυτό πρέπει να βασίζεται σε κοινά κριτήρια για εργα¬ 
ζόμενους άνδρες και γυναίκες και να επιβάλλεται κατά 
τρόπο που να αποκλείει τις διακρίσεις που βασίζονται 
στο φύλο. 

β) Κατά το σχεδίασμά και την εφαρμογή συστημάτων 
αξιολόγησης του προσωπικού που συνδέονται με τη 
μισθολογική εξέλιξή του, πρέπει να τηρείται η αρχή 
της ίσης μεταχείρισης και να μην επιτρέπεται διάκριση 
λόγω φύλου ή οικογενειακής κατάστασης. 

ΚΕΦΑΛΑΙΟ Β' 

ΙΣΗ ΜΕΤΑΧΕΙΡΙΣΗ ΣΤΑ ΕΠΑΓΓΕΛΜΑΤΙΚΑ ΣΥΣΤΗΜΑΤΑ 
ΚΟΙΝΩΝΙΚΗΣ ΑΣΦΑΛΙΣΗΣ 

Αρθρο 5 

Πεδίο εφαρμογής 
(Αρθρα 6, 7 και 8 της Οδηγίας) 

1. Πρόσωπα 

Οι διατάξεις του παρόντος κεφαλαίου εφαρμόζονται 
στον ενεργό πληθυσμό, συμπεριλαμβανομένων των 
αυτοαπασχολούμενων, των εργαζόμενων των οποίων 
η δραστηριότητα διακόπτεται λόγω ασθένειας, μητρό¬ 
τητας, ατυχήματος ή μη ηθελημένης ανεργίας και των 
προσώπων που αναζητούν εργασία, στους συνταξιού¬ 
χους και στους αναπήρους εργαζομένους, καθώς και 
στους εξ αυτών έλκοντες δικαιώματα, σύμφωνα με το 
εσωτερικό δίκαιο ή/και την πρακτική. 

2. Καθ’ ύλην πεδίο εφαρμογής 

α) Στα επαγγελματικά συστήματα κοινωνικής ασφά¬ 
λισης που εξασφαλίζουν προστασία κατά των κινδύνων 
ασθένειας, αναπηρίας, γήρατος, συμπεριλαμβανομένης 
και της περίπτωσης πρόωρης συνταξιοδότησης, εργατι¬ 


κού ατυχήματος και επαγγελματικής ασθένειας, καθώς 
και ανεργίας. 

β) Στα επαγγελματικά συστήματα κοινωνικής ασφά¬ 
λισης που προβλέπουν άλλες κοινωνικές παροχές σε 
είδος ή σε χρήμα και ιδίως παροχές επιζώντων και 
οικογενειακές παροχές, εφόσον οι παροχές αυτές προο¬ 
ρίζονται για μισθωτούς και επομένως αποτελούν οφέλη 
που παρέχονται από τον εργοδότη στον εργαζόμενο 
λόγω της απασχόλησης αυτού. 

3. Εξαιρέσεις από το καθ’ ύλην πεδίο εφαρμογής 

3.1. Οι διατάξεις του παρόντος κεφαλαίου δεν εφαρ¬ 
μόζονται: 

α. στις ατομικές συμβάσεις των αυτοαπασχολούμε¬ 
νων, 

β. στα συστήματα των αυτοαπασχολούμενων που 
έχουν μόνο ένα μέλος, 

γ. στις ασφαλιστήριες συμβάσεις στις οποίες δεν με¬ 
τέχει ο εργοδότης, στην περίπτωση των μισθωτών, 

δ. στις προαιρετικές διατάξεις επαγγελματικών συ¬ 
στημάτων κοινωνικής ασφάλισης που προσφέρονται 
ατομικά στους μετέχοντας για να εξασφαλίσουν: 

-είτε συμπληρωματικές παροχές 

-είτε την επιλογή ημερομηνίας έναρξης των κανονι¬ 
κών παροχών των αυτοαπασχολούμενων ή την επιλογή 
μεταξύ πολλών παροχών, 

ε. στα επαγγελματικά συστήματα κοινωνικής ασφά¬ 
λισης στα οποία οι παροχές χρηματοδοτούνται από 
εισφορές που καταβάλλουν οι εργαζόμενοι σε εθελο¬ 
ντική βάση. 

3.2. Οι διατάξεις του παρόντος κεφαλαίου δεν εμποδί¬ 
ζουν τον εργοδότη να χορηγήσει συμπληρωματικό ποσό 
σύνταξης σε άτομα τα οποία έχουν ήδη συμπληρώσει 
την ηλικία συνταξιοδότησης όσον αφορά τη χορήγηση 
σύνταξης δυνάμει επαγγελματικού συστήματος, αλλά 
τα οποία δεν έχουν ακόμη συμπληρώσει το προβλε- 
πόμενο όριο ηλικίας για τη χορήγηση σύνταξης από 
το εκ του νόμου σύστημα, με σκοπό την εξίσωση ή 
την προσέγγιση του ποσού των συνολικών παροχών 
που καταβάλλεται στα άτομα αυτά με το ποσό που 
καταβάλλεται σε ετερόφυλα άτομα τα οποία βρίσκο¬ 
νται στην ίδια κατάσταση και έχουν ήδη συμπληρώσει 
την ηλικία για συνταξιοδότηση από το εκ του νόμου 
σύστημα, έως ότου οι δικαιούχοι του συμπληρωματικού 
ποσού συμπληρώσουν το προβλεπόμενο από το εκ του 
νόμου σύστημα όριο ηλικίας. 

Αρθρο 6 

Έκταση της απαγόρευσης 
(Αρθρο 5 της Οδηγίας) 

Υπό τους όρους που καθορίζονται στις ακόλουθες 
διατάξεις του παρόντος κεφαλαίου, απαγορεύεται κάθε 
άμεση ή έμμεση διάκριση λόγω φύλου, ιδίως σε συσχε¬ 
τισμό με την ύπαρξη γάμου ή την εν γένει οικογενειακή 
κατάσταση, όσον αφορά: 

-το πεδίο εφαρμογής των επαγγελματικών συστημά¬ 
των κοινωνικής ασφάλισης και τους όρους της υπαγω¬ 
γής στα συστήματα αυτά, 

-την υποχρέωση καταβολής εισφορών και τον υπο¬ 
λογισμό των εισφορών, 

-τον υπολογισμό των παροχών, συμπεριλαμβανομένων 
των προσαυξήσεων λόγω συζύγου και προστατευόμε- 
νων προσώπων, καθώς και τις προϋποθέσεις διάρκειας 
και διατήρησης του δικαιώματος παροχών. 

Αρθρο 7 

Περιπτώσεις διακρίσεων 
(Αρθρο 9 της Οδηγίας) 

1. Αντιβαίνουν στην αρχή της ίσης μεταχείρισης διατά¬ 
ξεις που βασίζονται στο φύλο, είτε άμεσα είτε έμμεσα, 
ιδίως σε σχέση με την ύπαρξη γάμου ή την εν γένει 
οικογενειακή κατάσταση, προκειμένου: 

α) να προσδιορίσουν τα πρόσωπα που δικαιούνται να 
συμμετέχουν σε επαγγελματικό σύστημα κοινωνικής 
ασφάλισης, 

β) να καθορίσουν τον υποχρεωτικό ή προαιρετικό 
χαρακτήρα της συμμετοχής σε ένα επαγγελματικό σύ¬ 
στημα κοινωνικής ασφάλισης, 
γ) να διαμορφώσουν διαφορετικούς κανόνες σχετι¬ 
κά με την ηλικία εισόδου στο επαγγελματικό σύστημα 
κοινωνικής ασφάλισης ή με την ελάχιστη διάρκεια της 
απασχόλησης ή της υπαγωγής στο επαγγελματικό σύ¬ 
στημα κοινωνικής ασφάλισης, για τη λήψη παροχών από 
το σύστημα αυτό, 

δ) να προβλέψουν διαφορετικούς κανόνες, εκτός από 
τις περιπτώσεις που προβλέπονται στα στοιχεία η) και 
θ)ββ, για την απόδοση των εισφορών όταν ο εργα¬ 
ζόμενος αποχωρεί από το επαγγελματικό σύστημα 
κοινωνικής ασφάλισης χωρίς να έχει συμπληρώσει τις 
προϋποθέσεις που θα του εξασφάλιζαν μεταγενέστερο 
δικαίωμα για τις μακροπρόθεσμες παροχές, 
ε) να καθορίσουν διαφορετικές προϋποθέσεις για τη 
χορήγηση παροχών ή να τις περιορίσουν μόνο στους 
εργαζόμενους του ενός ή του άλλου φύλου, 
στ) να επιβάλουν διαφορετικά όρια ηλικίας για τη 
συνταξιοδότηση, 

ζ) να διακόψουν τη διατήρηση ή την απόκτηση δικαιω¬ 
μάτων κατά τη διάρκεια των αδειών λόγω μητρότητας 
ή για οικογενειακούς λόγους, οι οποίες ορίζονται με 
νόμο ή με σύμβαση και κατά τις οποίες καταβάλλονται 
αποδοχές από τον εργοδότη, 
η) να καθορίσουν διαφορετικά επίπεδα για τις πα¬ 
ροχές, εκτός εάν αυτό είναι αναγκαίο προκειμένου να 
ληφθούν υπόψη αναλογιστικά στοιχεία υπολογισμού, 
τα οποία είναι διαφορετικά για τα δύο φύλα, στην πε¬ 
ρίπτωση συστημάτων καθορισμένων εισφορών. 

Στην περίπτωση επαγγελματικών συστημάτων κοινω¬ 
νικής ασφάλισης καθορισμένων παροχών τα οποία χρη¬ 
ματοδοτούνται με κεφαλαιοποίηση, ορισμένα στοιχεία 
μπορεί να είναι άνισα, στο βαθμό που η ανισότητα των 
ποσών οφείλεται στις συνέπειες της χρησιμοποίησης 
διαφορετικών αναλογιστικών συντελεστών σύμφωνα με 
το φύλο κατά την εφαρμογή της χρηματοδότησης του 
επαγγελματικού συστήματος κοινωνικής ασφάλισης, 
θ) να καθορίσουν διαφορετικά επίπεδα: 
αα. για τις εισφορές των εργαζόμενων, 
ββ. για τις εισφορές των εργοδοτών εκτός από: 

-την περίπτωση επαγγελματικών συστημάτων κοινω¬ 
νικής ασφάλισης καθορισμένων εισφορών εάν στόχος 
είναι η εξίσωση ή η προσέγγιση των τελικών παροχών 
των δύο φύλων, 

-την περίπτωση επαγγελματικών συστημάτων κοινω¬ 
νικής ασφάλισης καθορισμένων παροχών, χρηματοδο¬ 
τούμενων με κεφαλαιοποίηση, εφόσον οι εργοδοτικές 
εισφορές προορίζονται να συμπληρώσουν το χρηματικό 


ποσό το οποίο είναι απαραίτητο για να καλυφθεί το 
κόστος των καθορισμένων αυτών παροχών, 

ι) να προβλέψουν διαφορετικούς κανόνες ή κανόνες 
που εφαρμόζονται μόνο για τους εργαζόμενους συ¬ 
γκεκριμένου φύλου, εκτός από τις περιπτώσεις που 
προβλέπονται στα στοιχεία η) και θ)ββ όσον αφορά 
την εξασφάλιση ή τη διατήρηση του δικαιώματος για 
μεταγενέστερες παροχές, όταν ο εργαζόμενος αποχω¬ 
ρεί από το επαγγελματικό σύστημα κοινωνικής ασφά¬ 
λισης. 

2. Στις περιπτώσεις που η χορήγηση των παροχών 
που απορρέουν από το παρόν κεφάλαιο επαφίεται 
στη διακριτική ευχέρεια των οργάνων διαχείρισης του 
επαγγελματικού συστήματος κοινωνικής ασφάλισης, 
τα όργανα αυτά πρέπει να τηρούν την αρχή της ίσης 
μεταχείρισης ανδρών και γυναικών. 

Αρθρο 8 

Εφαρμογή ως προς τους αυτοαπασχολούμενους 
(Αρθρα 10 και 11 της Οδηγίας) 

1. Από 1.1.1993 παύουν να ισχύουν διατάξεις των επαγ¬ 
γελματικών συστημάτων κοινωνικής ασφάλισης των 
αυτοαπασχολούμενων οι οποίες αντιβαίνουν προς την 
αρχή της ίσης μεταχείρισης. 

2. Δικαιώματα και υποχρεώσεις που συνδέονται με 
περίοδο υπαγωγής σε επαγγελματικό σύστημα αυτο¬ 
απασχολούμενων χρονικώς προγενέστερη της 1.1.1993, 
εξακολουθούν να διέπονται από τις διατάξεις του συ¬ 
στήματος που ίσχυε κατά την περίοδο εκείνη. 

3. Η εφαρμογή της αρχής της ίσης μεταχείρισης στα 
επαγγελματικά συστήματα κοινωνικής ασφάλισης των 
αυτοαπασχολούμενων ως προς τον καθορισμό της ηλι¬ 
κίας συνταξιοδότησης για τη χορήγηση συντάξεων γή¬ 
ρατος ή αποχώρησης, καθώς και τις συνέπειες που είναι 
δυνατόν να προκύψουν για άλλες παροχές, αναβάλλεται 
μέχρι την ημερομηνία κατά την οποία η ίση μεταχείριση 
θα επιτευχθεί στα εκ του νόμου συστήματα. 

4. Η αρχή της ίσης μεταχείρισης στα επαγγελματικά 
συστήματα κοινωνικής ασφάλισης των αυτοαπασχο¬ 
λούμενων ως προς τη σύνταξη επιζώντων ισχύει από 
5.1.1999. 

5. Η αρχή της ίσης μεταχείρισης στα επαγγελματικά 
συστήματα κοινωνικής ασφάλισης των αυτοαπασχο¬ 
λούμενων στις περιπτώσεις εφαρμογής του στοιχείου 
θ)ββ του άρθρου 8 ισχύει από 1.1.1999. 

Αρθρο 9 

Αναδρομική εφαρμογή ως προς τους μισθωτούς 
(Αρθρο 12 της Οδηγίας) 

Οι διατάξεις του παρόντος κεφαλαίου όσον αφορά 
τους μισθωτούς εφαρμόζονται σε όλες τις παροχές 
που οφείλονται σε σχέση με περιόδους απασχόλησης 
μεταγενέστερες της 17ης Μαίου 1990 και ισχύουν ανα¬ 
δρομικά από την ημερομηνία αυτή, με την επιφύλαξη 
των δικαιωμάτων των εργαζομένων ή των εξ αυτών ελ- 
κόντων δικαιώματα, οι οποίοι πριν από την ημερομηνία 
αυτή είχαν ασκήσει τα προβλεπόμενα στην ισχύουσα 
νομοθεσία ένδικα μέσα. Στην περίπτωση αυτή, οι δια¬ 
τάξεις του παρόντος νόμου ισχύουν αναδρομικά από 
1.1.1981 και καλύπτουν όλες τις παροχές που οφείλονται 
σε σχέση με περιόδους απασχόλησης μεταγενέστερες 
της ημερομηνίας αυτής. 

Άρθρο 10 

Μεταβλητή ηλικία συνταξιοδότησης 
(Άρθρο 13 της Οδηγίας) 

Οι περιπτώσεις όπου άνδρες και γυναίκες έχουν τη 
δυνατότητα μεταβλητής ηλικίας συνταξιοδότησης υπό 
τους ίδιους όρους, δεν θεωρούνται ασύμβατες με τον 
παρόντα νόμο. 

ΚΕΦΑΆΑΙΟ Γ' 

ΙΣΗ ΜΕΤΑΧΕΙΡΙΣΗ ΣΕ ΣΧΕΣΗ ΜΕ ΤΗΝ ΠΡΟΣΒΑΣΗ 
ΣΤΗΝ ΑΠΑΣΧΟΛΗΣΗ ΣΤΗΝ ΕΠΑΓΓΕΛΜΑΤΙΚΗ ΕΞΕΛΙΞΗ 
ΚΑΙ ΚΑΤΑΡΤΙΣΗ ΚΑΙ ΤΟΥΣ ΟΡΟΥΣ ΕΡΓΑΣΙΑΣ 

Αρθρο 11 

Πρόσβαση στην απασχόληση - Όροι πρόσληψης 
(Αρθρο 14 παρ. 1 περ. α' της Οδηγίας) 

1. Απαγορεύεται κάθε μορφής άμεση ή έμμεση διά¬ 
κριση λόγω φύλου ή λόγω οικογενειακής κατάστασης, 
όσον αφορά στους όρους πρόσβασης στη μισθωτή ή 
μη απασχόληση ή γενικά στην επαγγελματική ζωή, πε- 
ριλαμβανομένων των κριτηρίων επιλογής και των όρων 
πρόσληψης, ανεξαρτήτως του κλάδου δραστηριότητας 
και σε όλα τα επίπεδα της επαγγελματικής ιεραρχίας. 

2. Απαγορεύεται κάθε αναφορά στο φύλο ή στην οικο¬ 
γενειακή κατάσταση ή η χρήση κριτηρίων και στοιχείων 
που καταλήγουν σε άμεση ή έμμεση διάκριση με βάση 
το φύλο, σύμφωνα με τους ορισμούς του άρθρου 2, 
όσον αφορά στις δημοσιεύσεις, αγγελίες, διαφημίσεις, 
προκηρύξεις, εγκυκλίους και κανονισμούς, που αφορούν 
σε επιλογή προσώπων για την κάλυψη κενών θέσεων 
εργασίας, την παροχή εκπαίδευσης ή επαγγελματικής 
κατάρτισης ή τη χορήγηση επαγγελματικών αδειών. 

Αρθρο 12 

Συνθήκες και όροι απασχόλησης - 
Επαγγελματική εξέλιξη 
(Αρθρο 14 παρ. 1 περ. γ' της Οδηγίας) 

Απαγορεύεται κάθε μορφής άμεση ή έμμεση διάκριση 
λόγω του φύλου ή της οικογενειακής κατάστασης του 
εργαζομένου όσον αφορά στους όρους, στις συνθήκες 
απασχόλησης και εργασίας, στις προαγωγές, καθώς και 
στο σχεδίασμά και την εφαρμογή συστημάτων αξιολό¬ 
γησης προσωπικού. 

Αρθρο 13 

Επαγγελματικός προσανατολισμός και επαγγελματική 
κατάρτιση και επιμόρφωση 
(Αρθρο 14 παρ. 1 περ. β' της Οδηγίας) 

Απαγορεύεται κάθε μορφής άμεση ή έμμεση διάκριση 
λόγω φύλου ή λόγω οικογενειακής κατάστασης, όσον 
αφορά: 

α) στην πρόσβαση στο περιεχόμενο και στην εφαρ¬ 
μογή προγραμμάτων ή συστημάτων επαγγελματικού 
προσανατολισμού και επαναπροσανατολισμού κάθε 
τύπου και βαθμίδας, επαγγελματικής κατάρτισης και 
επιμόρφωσης, μαθητείας, μετεκπαίδευσης, εκπαίδευ¬ 
σης για αλλαγή επαγγέλματος, λαϊκής επιμόρφωσης, 
ενημέρωσης και πληροφόρησης των εργαζομένων ή 
των οικογενειών τους και γενικά προγραμμάτων που 
συντελούν στην πνευματική, οικονομική και κοινωνι¬ 
κή τους εξέλιξη και ανάπτυξη, περιλαμβανομένης της 
απόκτησης πρακτικής ή εργασιακής εμπειρίας και της 
δοκιμαστικής υπηρεσίας, 

β) στον καθορισμό των προϋποθέσεων και στη συμμε¬ 
τοχή σε εξετάσεις απόκτησης ή απονομής διπλωμάτων, 


πιστοποιητικών ή άλλων τίτλων ή αδειών ασκήσεως 
επαγγέλματος, καθώς και στη χορήγηση υποτροφιών 
και εκπαιδευτικών αδειών ή στην παροχή σπουδαστικών 
ή άλλων συναφών ευεργετημάτων. 

Αρθρο 14 

Λύση της σχέσεως εργασίας 
και της υπαλληλικής σχέσεως - Προστασία 
έναντι αντιποίνων 

(Αρθρο 14 παρ. 1 περ. γ' και άρθρο 24 της Οδηγίας) 
Απαγορεύεται η καταγγελία ή η με οποιονδήποτε τρό¬ 
πο λύση της σχέσεως εργασίας και της υπαλληλικής 
σχέσεως, καθώς και κάθε άλλη δυσμενής μεταχείριση: α) 
για λόγους φύλου ή οικογενειακής κατάστασης, β) όταν 
συνιστά εκδικητική συμπεριφορά του εργοδότη, λόγω 
μη ενδοτικότητας του εργαζομένου σε σεξουαλική ή 
άλλη παρενόχληση σε βάρος του, σύμφωνα με τους ορι¬ 
σμούς του άρθρου 2, γ) όταν γίνεται ως αντίδραση του 
εργοδότη, ή υπεύθυνου για επαγγελματική κατάρτιση, 
σε διαμαρτυρία, καταγγελία, μαρτυρία ή οποιαδήποτε 
άλλη ενέργεια προσώπου εργαζομένου επαγγελματι¬ 
κά καταρτιζόμενου, ή εκπροσώπου του, στο χώρο της 
επιχείρησης ή επαγγελματικής κατάρτισης, ενώπιον 
δικαστηρίου ή άλλης αρχής, η οποία είναι σχετική με 
την εφαρμογή του παρόντος νόμου. 

Αρθρο 15 

Συμμετοχή σε σωματεία και ενώσεις 
(Αρθρο 14 παρ. 1 περ. δ' της Οδηγίας) 
Απαγορεύεται κάθε μορφής άμεση ή έμμεση διάκριση 
λόγω φύλου ή οικογενειακής κατάστασης όσον αφορά 
στην ιδιότητα του μέλους ή στη συμμετοχή σε σωματεία 
ή ενώσεις εργαζομένων ή εργοδοτών ή σε οποιοδήποτε 
επαγγελματικό σωματείο, περιλαμβανομένων των πλε¬ 
ονεκτημάτων που χορηγούνται από τέτοια σωματεία ή 
ενώσεις. Επιτρέπεται η διατήρηση ή ίδρυση οργανώ¬ 
σεων προσώπων του ενός μόνο φύλου, εφόσον κύριος 
σκοπός τους είναι η προώθηση της ίσης μεταχείρισης 
ανδρών και γυναικών. 

Αρθρο 16 

Επιστροφή στην εργασία μετά από άδεια μητρότητας 
(Αρθρο 15 της Οδηγίας) 

Η εργαζόμενη που έχει λάβει την εκάστοτε ισχύουσα 
άδεια μητρότητας ή την ειδική άδεια του άρθρου 142 
του ν. 3655/2008 (ΦΕΚ 58 Α') δικαιούται, μετά το πέρας 
των αδειών αυτών, να επιστρέφει στη θέση εργασίας 
της ή σε ισοδύναμη θέση, με όχι λιγότερο ευνοϊκούς 
επαγγελματικούς όρους και συνθήκες και να επωφελη¬ 
θεί από οποιαδήποτε βελτίωση των συνθηκών εργασίας, 
την οποία θα εδικαιούτο κατά την απουσία της. 

ΜΕΡΟΣ ΔΕΥΤΕΡΟ 
ΜΕΤΡΑ ΤΟΥ ΕΘΝΙΚΟΥ ΝΟΜΟΘΕΤΗ 
ΓΙΑ ΤΗΝ ΕΦΑΡΜΟΓΗ ΤΗΣ ΑΡΧΗΣ ΤΩΝ ΙΣΩΝ 
ΕΥΚΑΙΡΙΩΝ ΚΑΙ ΤΗΣ ΙΣΗΣ ΜΕΤΑΧΕΙΡΙΣΗΣ ΑΝΔΡΩΝ 
ΚΑΙ ΓΥΝΑΙΚΩΝ ΣΕ ΘΕΜΑΤΑ ΕΡΓΑΣΙΑΣ 
ΚΑΙ ΑΠΑΣΧΟΛΗΣΗΣ 

Αρθρο 17 
Πεδίο εφαρμογής 

Οι διατάξεις του παρόντος νόμου εφαρμόζονται στα 
άτομα που απασχολούνται ή είναι υποψήφια για απα¬ 
σχόληση στο Δημόσιο και στον ευρύτερο δημόσιο τομέα, 
καθώς και στον ιδιωτικό τομέα, με οποιαδήποτε σχέση 
εργασίας ή μορφή απασχόλησης, συμπεριλαμβανομένης 

της σύμβασης έργου και της έμμισθης εντολής, και ανε¬ 
ξάρτητα από τη φύση των παρεχόμενων υπηρεσιών, στα 
άτομα που ασκούν ελευθέρια επαγγέλματα, καθώς και 
στα άτομα που λαμβάνουν επαγγελματική εκπαίδευση. 
Οι διατάξεις του παρόντος νόμου εφαρμόζονται επίσης 
στα άτομα που λαμβάνουν επαγγελματική εκπαίδευση 
ή είναι υποψήφια για επαγγελματική εκπαίδευση οποι¬ 
οσδήποτε είδους και μορφής. 

Άρθρο 18 

Διάκριση λόγω γονικής άδειας ανατροφής 
και υιοθεσίας 

Πέρα από τους λόγους που αναφέρονται στο άρθρο 3 
παράγραφοι 2 έως 4 του παρόντος νόμου, συνιστά διά¬ 
κριση και η λιγότερο ευνοϊκή μεταχείριση γονέων λόγω 
άδειας ανατροφής, φροντίδας, υιοθεσίας ή αναδοχής 
παιδιού. 

Άρθρο 19 
Θετικά μέτρα 
(Άρθρο 3 της Οδηγίας) 

Δεν συνιστά διάκριση η λήψη ή η διατήρηση ειδικών 
ή θετικών μέτρων με σκοπό την εξάλειψη τυχόν υφι¬ 
στάμενων διακρίσεων εις βάρος του λιγότερο εκπρο¬ 
σωπούμενου φύλου και την επίτευξη της ουσιαστικής 
ισότητας στους τομείς που περιλαμβάνονται στο πεδίο 
εφαρμογής του παρόντος νόμου, όπως εξειδικεύονται 
στις διατάξεις του πρώτου μέρους. 

Άρθρο 20 

Προστασία μητρότητας, πατρότητας 
και οικογενειακής ζωής 

1. Δεν θίγονται με τον παρόντα νόμο ειδικές διατάξεις 
νόμων, διαταγμάτων ή κανονισμών που ρυθμίζουν θέμα¬ 
τα προστασίας της εγκυμοσύνης και της μητρότητας ή 
την προστασία της πατρότητας ή την προστασία της 
οικογενειακής ζωής. 

2. Ο εργοδότης δεν μπορεί να αρνηθεί την πρόσληψη 
γυναίκας λόγω εγκυμοσύνης ή μητρότητας. Σε εργασίες 
όπου για την πρόσληψη απαιτείται η προσκόμιση ια¬ 
τρικής βεβαίωσης, η έγκυος προσλαμβάνεται χωρίς την 
ιατρική αυτή βεβαίωση, εφόσον οι ιατρικές εξετάσεις 
που απαιτούνται είναι επικίνδυνες για την υγεία της 
ίδιας ή του εμβρύου. Στην περίπτωση αυτή, η προσκό¬ 
μιση της ιατρικής βεβαίωσης γίνεται μετά τη λήξη της 
άδειας μητρότητας, με την επιφύλαξη των διατάξεων 
του π.δ. 176/1997 (ΦΕΚ 150 Α') και του π.δ. 41/2003 (ΦΕΚ 
44 Α'). 

3. Η προστασία του άρθρου 16 του παρόντος νόμου 
ισχύει και για τους εργαζόμενους που κάνουν χρήση 
οποιοσδήποτε αδείας, η οποία προβλέπεται για τη γέν¬ 
νηση, ανατροφή ή υιοθεσία παιδιού. 

4. Οι ρυθμίσεις του άρθρου 15 του ν. 1483/1984 (ΦΕΚ 153 
Α'), επεκτείνονται και ισχύουν για τρεις επιπλέον μήνες 
στην περίπτωση χρήσης της ειδικής παροχής προστα¬ 
σίας της μητρότητας του άρθρου 142 του ν. 3655/2008 
(ΦΕΚ 58 Α'). 

5. Τα άρθρα 7 και 9 του ν. 1483/1984 (ΦΕΚ 153 Α'), όπως 
ισχύουν, έχουν εφαρμογή και στους μερικώς απασχο¬ 
λούμενους. 

Αρθρο 21 

Δικαιούχοι επιδόματος γάμου και παιδιών 

1. α) Δικαιούχος του επιδόματος γάμου είναι κάθε 
εργαζόμενος σύζυγος, χήρος ή διαζευγμένος, καθώς 
και ο άγαμος γονέας, ανεξαρτήτως φύλου. 


β) Δικαιούχος του επιδόματος παιδιών είναι κάθε ερ¬ 
γαζόμενος γονέας, φυσικός ή θετός, ή εκείνος στον 
οποίο έχει ανατεθεί η επιμέλεια του παιδιού με δικα¬ 
στική απόφαση. 

γ) Οι ρυθμίσεις της παρούσας παραγράφου δεν θίγουν 
τις προϋποθέσεις χορήγησης των ανωτέρω επιδομάτων 
που δεν συνδέονται με το φύλο του εργαζόμενου, τα 
οποία κατά τα λοιπά χορηγούνται με βάση τις ισχύ- 
ουσες κάθε φορά διατάξεις. Επίσης, οι ρυθμίσεις της 
παρούσας παραγράφου δεν επεκτείνονται επί των προ¬ 
ϋποθέσεων χορήγησης της οικογενειακής παροχής των 
υπαλλήλων του Δημοσίου, των Ν.Π.Δ.Δ. και των Ο.Τ.Α., 
η οποία εξακολουθεί να χορηγείται σύμφωνα με τις 
διατάξεις του άρθρου 11 του ν. 3205/2003 (ΦΕΚ 297 Α'), 
όπως κάθε φορά ισχύουν. 

2. Το εδάφιο δ' της παρ. 4 του άρθρου 3 του από 
20/23.12.1959 β.δ. (ΦΕΚ 279 Α'), όπως ισχύει, αντικαθί¬ 
σταται ως εξής: 

«δ) Αν η επιμέλεια των παιδιών έχει ανατεθεί με δι¬ 
καστική απόφαση σε τρίτο πρόσωπο, το επίδομα κα¬ 
ταβάλλεται στο τρίτο αυτό πρόσωπο, έστω και αν δεν 
εργάζεται.» 

Αρθρο 22 

Έννομη προστασία 
(Αρθρο 17 της Οδηγίας) 

1. Κάθε πρόσωπο που θεωρεί ότι ζημιώθηκε από τη μη 
τήρηση των διατάξεων του παρόντος νόμου, ακόμη και 
αν έχει λήξει η σχέση, στο πλαίσιο της οποίας φέρεται 
ότι σημειώθηκε η διάκριση, έχει δικαίωμα δικαστικής 
προστασίας, καθώς και δικαίωμα προσφυγής ενώπιον 
των αρμόδιων διοικητικών αρχών, συμπεριλαμβανομέ¬ 
νων των διαδικασιών διαμεσολάβησης από το φορέα 
του άρθρου 25 του παρόντος νόμου. Η άσκηση των 
δικαιωμάτων αυτών δεν επηρεάζει τις προβλεπόμενες 
προθεσμίες δικαστικής και διοικητικής προσφυγής. 

2. Νομικά πρόσωπα και ενώσεις προσώπων που δικαιο¬ 
λογούν σχετικό έννομο συμφέρον μπορούν, κατόπιν συ¬ 
ναίνεσης του θίγόμενου από παραβάσεις του παρόντος 
νόμου, να ασκούν στο όνομά του προσφυγή ενώπιον των 
αρμόδιων διοικητικών ή δικαστικών αρχών. Μπορούν 
επίσης να παρεμβαίνουν προς υπεράσπισή του ενώπιον 
των διοικητικών ή δικαστικών αρχών. 

Αρθρο 23 

Αστικές, διοικητικές και ποινικές κυρώσεις 
(Άρθρα 18 και 25 της Οδηγίας) 

1. Η παραβίαση της κατά τον παρόντα νόμο απαγόρευ¬ 
σης διακρίσεων λόγω φύλου γεννά, εκτός των άλλων, 
και αξίωση προς πλήρη αποζημίωση του θύματος, η 
οποία θα καλύπτει τη θετική και την αποθετική ζημία, 
καθώς και την ηθική βλάβη. 

Στο άρθρο 663 του Κώδικα Πολιτικής Δικονομίας προ¬ 
στίθεται περίπτωση 6 ως εξής: 

«6) όλες οι διαφορές μεταξύ ιδιωτών από την παραβί¬ 
αση της αρχής των ίσων ευκαιριών και της ίσης μετα¬ 
χείρισης ανδρών και γυναικών σε θέματα εργασίας και 
απασχόλησης, όπως αυτή κατοχυρώνεται στην κείμενη 
νομοθεσία που ενσωμάτωσε την οδηγία 2006/54/ΕΚ 
στην ελληνική έννομη τάξη.» 

2. Η παραβίαση της κατά τον παρόντα νόμο απα¬ 
γόρευσης διακρίσεων λόγω φύλου από πρόσωπο που 
ενεργεί ως εργοδότης ή από τον ασκούντο το διευθυ¬ 
ντικό δικαίωμα ή εκπρόσωπο ή προστηθέντα υπ’ αυτών, 



4358 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


κατά τη σύναψη ή άρνηση σύναψης εργασιακής σχέσης 
ή κατά τη διάρκεια, λειτουργία, εξέλιξη ή λύση αυτής, 
συνιστά παραβίαση της εργατικής νομοθεσίας και κατά 
την έννοια του άρθρου 16 του ν, 2639/1998 (ΦΕΚ 205 
Α'), για την οποία επιβάλλονται οι προβλεπόμενες στο 
άρθρο αυτό διοικητικές κυρώσεις σύμφωνα με τα κριτή¬ 
ρια της παραγράφου 3 αυτού, όπως έχει τροποποιηθεί 
και ισχύει. 

3. Στην παράγραφο 1 του άρθρου 107 του Κώδικα Κα¬ 
τάστασης Δημοσίων Πολιτικών Διοικητικών Υπαλλήλων 
και Υπαλλήλων Ν.ΠΔ.Δ. που κυρώθηκε με το ν. 3528/2007 
(ΦΕΚ 26 Α') προστίθεται περίπτωση κδ' ως εξής: 

«κδ) η παραβίαση της αρχής των ίσων ευκαιριών και 
της ίσης μεταχείρισης ανδρών και γυναικών σε θέματα 
εργασίας και απασχόλησης, σύμφωνα με την κείμενη 
νομοθεσία που ενσωμάτωσε την οδηγία 2006/54/ΕΚ 
στην ελληνική έννομη τάξη.» 

4. Στο άρθρο 337 του Ποινικού Κώδικα προστίθεται 
παράγραφος 5 ως εξής: 

«5. Όποιος τελεί την πράξη της παραγράφου 1 του άρ¬ 
θρου αυτού, εκμεταλλευόμενος την εργασιακή θέση του 
παθόντος ή τη θέση προσώπου που έχει ενταχθεί σε 
διαδικασία αναζήτησης θέσης εργασίας διώκεται κατ’ 
έγκληση και τιμωρείται με φυλάκιση από έξι (6) μήνες 
μέχρι τρία (3) έτη και με χρηματική ποινή τουλάχιστον 
χιλίων (1.000) ευρώ.» 

Αρθρο 24 
Βάρος απόδειξης 
(Αρθρο 19 της Οδηγίας) 

1. Όταν ένα πρόσωπο που εμπίπτει στο πεδίο εφαρ¬ 
μογής του παρόντος νόμου ισχυρίζεται ότι υφίσταται 
μεταχείριση που ενέχει διάκριση λόγω φύλου, κατά τις 
ανωτέρω διατάξεις, και επικαλείται, ενώπιον δικαστηρί¬ 
ου ή άλλης αρμόδιας αρχής, γεγονότα ή στοιχεία από 
τα οποία πιθανολογείται άμεση ή έμμεση διάκριση λόγω 
φύλου, ή ότι εκδηλώθηκε σεξουαλική ή άλλη παρενό¬ 
χληση κατά την έννοια του παρόντος νόμου, ο καθ’ ου 
φέρει το βάρος να αποδείξει στο δικαστήριο ή σε άλλη 
αρμόδια αρχή, ότι δεν υπήρξε παραβίαση της αρχής της 
ίσης μεταχείρισης ανδρών και γυναικών. 

Η ανωτέρω ρύθμιση δεν ισχύει στην ποινική διαδι¬ 
κασία. 

2. Η παράγραφος 1 εφαρμόζεται επίσης στις περι¬ 
πτώσεις που τίθεται ζήτημα άνισης μεταχείρισης λόγω 
φύλου, οι οποίες εμπίπτουν στο πεδίο εφαρμογής της 
οδηγίας 92/85/ΕΟΚ, όπως ενσωματώθηκε ιδίως με τα 
προεδρικά διατάγματα 176/1997 (ΦΕΚ 50 Α') και 41/2003 
(ΦΕΚ 44 Α'), καθώς και της οδηγίας 96/34/ΕΚ, όπως εν¬ 
σωματώθηκε ιδίως με τα άρθρα 5 και 6 του ν. 1483/1984 
(ΦΕΚ 153 Α'), 25 του ν. 2639/1998 (ΦΕΚ 205 Α'), 53 παρ. 2 
του ν. 3528/2007 (ΦΕΚ 26 Α'), 6 του π.δ. 193/1988 (ΦΕΚ 
84 Α') και 8 της Εθνικής Γενικής Συλλογικής Σύμβασης 
Εργασίας έτους 2003. 

Αρθρο 25 

Φορέας παρακολούθησης και προώθησης 
της εφαρμογής της αρχής των ίσων ευκαιριών 
και της ίσης μεταχείρισης ανδρών και γυναικών 
(Άρθρο 20 της Οδηγίας) 

1. Φορέας για την παρακολούθηση και προώθηση της 
εφαρμογής της αρχής των ίσων ευκαιριών και της ίσης 
μεταχείρισης ανδρών και γυναικών στο πεδίο εφαρ¬ 


μογής των διατάξεων του παρόντος νόμου ορίζεται ο 
Συνήγορος του Πολίτη. 

2. Στην παρ. 1 του άρθρου 1 του ν. 3094/2003 (ΦΕΚ 10 
Α') προστίθεται τελευταίο εδάφιο ως εξής: 

«Ο Συνήγορος του Πολίτη ορίζεται φορέας για την 
παρακολούθηση και προώθηση της εφαρμογής, στον 
ιδιωτικό και δημόσιο τομέα, της αρχής των ίσων ευκαι¬ 
ριών και της ίσης μεταχείρισης ανδρών και γυναικών 
όσον αφορά: α) την πρόσβαση στην απασχόληση, συ- 
μπεριλαμβανομένης της επαγγελματικής εξέλιξης και 
στην επαγγελματική κατάρτιση, συμπεριλαμβανομένης 
της εκπαίδευσης με σκοπό την απασχόληση, β) τις συν¬ 
θήκες και τους όρους εργασίας, συμπεριλαμβανομένης 
της αμοιβής και γ) τα επαγγελματικά συστήματα κοι¬ 
νωνικής ασφάλισης, κατ’ εφαρμογή του άρθρου 20 της 
Οδηγίας 2006/54/ΕΚ.» 

3. Το πρώτο εδάφιο της παρ. 2 του άρθρου 1 του 
ν. 3094/2003 αντικαθίσταται ως εξής: 

«2. Ο Συνήγορος του Πολίτη επικουρείται από έξι Βο¬ 
ηθούς Συνηγόρους. Ο Συνήγορος του Πολίτη αναθέτει 
σε Βοηθούς Συνηγόρους την εκτέλεση των καθηκόντων 
του Συνηγόρου για το Παιδί, καθώς και την παρακολού¬ 
θηση και προώθηση της εφαρμογής της αρχής των ίσων 
ευκαιριών και της ίσης μεταχείρισης ανδρών και γυναι¬ 
κών, κατά την πρώτη παράγραφο του άρθρου αυτού.» 

4. Στην παρ. 1 του άρθρου 3 του ν. 3094/2003, προστί¬ 
θεται προτελευταίο εδάφιο ως εξής: 

«Φυσικά ή νομικά πρόσωπα ιδιωτικού δικαίου, συμπε¬ 
ριλαμβανομένων των τραπεζών, υπάγονται στην αρμο¬ 
διότητα του Συνηγόρου του Πολίτη για την εκπλήρωση 
της κατά την παράγραφο 1 του άρθρου 1 αποστολής 
αυτού ως φορέα για την παρακολούθηση και προώθη¬ 
ση της εφαρμογής της αρχής των ίσων ευκαιριών και 
της ίσης μεταχείρισης ανδρών και γυναικών, βάσει της 
οδηγίας 2006/54/ΕΚ, όπως ενσωματώθηκε στην ελληνική 
έννομη τάξη.» 

5. Όπου στα άρθρα 1 έως και 4 του ν. 3094/2003 ανα- 
φέρονται οι όροι «δημόσιες υπηρεσίες» ή «υπάλληλος», 
προστίθεται «και ιδιώτες/ιδιώτης, για την παρακολού¬ 
θηση και προώθηση της εφαρμογής της αρχής των 
ίσων ευκαιριών και της ίσης μεταχείρισης ανδρών και 
γυναικών, βάσει της Οδηγίας 2006/54/ΕΚ, όπως ενσω¬ 
ματώθηκε στην ελληνική έννομη τάξη». 

6. Το τελευταίο εδάφιο της παρ. 2 του άρθρου 3 του 
ν. 3094/2003 αντικαθίσταται ως εξής: 

«Δεν υπάγονται επίσης στην αρμοδιότητά του θέ¬ 
ματα που αφορούν την υπηρεσιακή κατάσταση του 
προσωπικού των δημοσίων υπηρεσιών, με εξαίρεση τις 
περιπτώσεις όπου ο Συνήγορος του Πολίτη ενεργεί ως 
φορέας προώθησης της αρχής της ίσης μεταχείρισης, 
ανεξαρτήτως φυλετικής ή εθνοτικής καταγωγής, θρη¬ 
σκευτικών ή άλλων πεποιθήσεων, ηλικίας, αναπηρίας ή 
γενετήσιου προσανατολισμού, καθώς και τις περιπτώ¬ 
σεις όπου ενεργεί ως φορέας για την παρακολούθηση 
και προώθηση της εφαρμογής της αρχής των ίσων ευ¬ 
καιριών και της ίσης μεταχείρισης ανδρών και γυναικών, 
βάσει της Οδηγίας 2006/54/ΕΚ, όπως ενσωματώθηκε 
στην ελληνική έννομη τάξη.» 

7. Στην παρ. 4 του άρθρου 3 του ν. 3094/2003 προστί¬ 
θεται δεύτερο εδάφιο ως εξής: 

«Όταν ο Συνήγορος του Πολίτη ενεργεί ως φορέας για 
την παρακολούθηση και προώθηση της εφαρμογής της 

αρχής των ίσων ευκαιριών και της ίσης μεταχείρισης 
ανδρών και γυναικών, κατά την παράγραφο 1 του άρ¬ 
θρου 1 του νόμου αυτού, επιλαμβάνεται υποθέσεων που 
εκκρεμούν ενώπιον δικαστηρίων, δικαστικών ή εισαγγε- 
λικών αρχών, έως τη διεξαγωγή της πρώτης συζήτησης 
στο ακροατήριο ή την άσκηση ποινικής δίωξης ή έως 
ότου το αρμόδιο δικαστήριο ή η αρμόδια δικαστική 
αρχή αποφανθεί επί αιτήσεως παροχής προσωρινής 
δικαστικής προστασίας.» 

8. Στο άρθρο 3 του ν. 3094/2003 προστίθεται παρά¬ 
γραφος 6 ως εξής: 

«6. Στο πλαίσιο της κατά την παράγραφο 1 του άρ¬ 
θρου 1 αποστολής του ως φορέα για την παρακολού¬ 
θηση και προώθηση της εφαρμογής της αρχής των 
ίσων ευκαιριών και της ίσης μεταχείρισης ανδρών και 
γυναικών και πέραν των λοιπών κατά τον παρόντα νόμο 
αρμοδιοτήτων του, ο Συνήγορος του Πολίτη, 
α) παρέχει συνδρομή προς τα θύματα διακρίσεων 
λόγω φύλου, διαμεσολαβώντας με κάθε πρόσφορο 
τρόπο για την αποκατάσταση της ίσης μεταχείρισης 
ανδρών και γυναικών. Εφόσον η διαμεσολάβηση αυτή 
δεν επιφέρει ικανοποιητικά αποτελέσματα, ο Συνήγορος 
του Πολίτη διαβιβάζει το πόρισμά του στον καθ’ ύλην 
αρμόδιο φορέα για την άσκηση της πειθαρχικής ή και 
κυρωτικής αρμοδιότητας, ο οποίος οφείλει να ενημε¬ 
ρώσει περί αυτού τον Συνήγορο του Πολίτη, 
β) διενεργεί έρευνα σύμφωνα με το άρθρο 4, 
γ) δημοσιεύει ειδικές εκθέσεις για την εφαρμογή των 
ίσων ευκαιριών και της ίσης μεταχείρισης ανδρών και 
γυναικών στον τομέα της απασχόλησης και της εργασί¬ 
ας, οι οποίες περιλαμβάνουν και εισηγήσεις μέτρων για 
την εξάλειψη των διακρίσεων λόγω φύλου. Οι εκθέσεις 
αυτές κοινοποιούνται, πέραν των οριζομένων στο τε¬ 
λευταίο εδάφιο της παραγράφου 5 του άρθρου 3 του 
παρόντος νόμου, στο Υπουργείο Εργασίας και Κοινω¬ 
νικής Ασφάλισης και στη Γ ενική Γ ραμματεία Ισότητας 
των Φύλων του Υπουργείου Εσωτερικών, Αποκέντρωσης 
και Ηλεκτρονικής Διακυβέρνησης, 
δ) διατυπώνει γνώμη, αυτεπαγγέλτως ή κατόπιν ερω¬ 
τήματος άλλης δημόσιας αρχής, ως προς την ερμηνεία 
διατάξεων του παρόντος νόμου, 
ε) ανταλλάσσει πληροφορίες με ομόλογους φορείς 
των κρατών - μελών της Ευρωπαϊκής Ένωσης και με αρ¬ 
μόδιους ευρωπαϊκούς οργανισμούς, όπως το Ευρωπαϊκό 
Ινστιτούτο για την Ισότητα των Φύλων που έχει συστα- 
θεί με τον Κανονισμό (ΕΚ) 1922/2006 του Ευρωπαϊκού 
Κοινοβουλίου και του Συμβουλίου της 20ής Δεκεμβρίου 
2006 (ΕΕ ί 403) και 

στ) συνεργάζεται με τη Γ ενική Γ ραμματεία Ισότητας 
των Φύλων του Υπουργείου Εσωτερικών, Αποκέντρω¬ 
σης και Ηλεκτρονικής Διακυβέρνησης, το Υπουργείο 
Εργασίας και Κοινωνικής Ασφάλισης, τους κοινωνικούς 
εταίρους, τις επιχειρήσεις και τις μη κυβερνητικές ορ¬ 
γανώσεις προς ενημέρωση και διάδοση των καλών πρα¬ 
κτικών ίσης μεταχείρισης και ίσων ευκαιριών για άνδρες 
και γυναίκες στην απασχόληση, την εργασία και την εν 
γένει επαγγελματική δραστηριότητα και για τη διοργά¬ 
νωση σχετικών επιμορφωτικών εκδηλώσεων.» 

9. Τα εδάφια 6 έως 9 της παρ. 5 του άρθρου 4 του 
ν. 3094/2003 αντικαθίστανται ως εξής: 

«Για την προάσπιση των δικαιωμάτων του παιδιού και 
για την παρακολούθηση της εφαρμογής της αρχής της 
ίσης μεταχείρισης ανδρών και γυναικών, κατά την παρά¬ 


γραφο 1 του άρθρου 1 του παρόντος, ο Συνήγορος του 
Πολίτη μπορεί να ζητεί, με ειδικά αιτιολογημένο έγγρα¬ 
φό του, από ιδιώτη που κατονομάζεται στην αναφορά, 
έγγραφα ή άλλα στοιχεία για την υπόθεση. Τα στοιχεία 
αυτά παρέχονται εφόσον δεν παραβιάζεται η νομοθεσία 
περί προστασίας δεδομένων προσωπικού χαρακτήρα. 
Στο πλαίσιο έρευνας για την προάσπιση των δικαιωμά¬ 
των του παιδιού, δεν μπορεί να αντιταχθεί στον Συνή¬ 
γορο ο χαρακτηρισμός των αιτούμενων στοιχείων ως 
απορρήτων. Ο Συνήγορος του Πολίτη υποχρεούται να 
διασφαλίζει το προσωπικό και επαγγελματικό απόρρητο 
των ιδιωτών και να μη δημοσιοποιεί στοιχεία που μπορεί 
να καταστήσουν δυνατό τον προσδιορισμό τους. Αν ο 
ιδιώτης αρνείται να παράσχει τα παραπάνω στοιχεία, ο 
Συνήγορος του Πολίτη μπορεί να ζητήσει τη συνδρομή 
δημόσιας υπηρεσίας ή επαγγελματικού συλλόγου κατά 
περίπτωση, καθώς και της εισαγγελικής αρχής.» 

10. Καταγγελίες ή πληροφορίες που περιέρχονται 
σε δημόσια αρχή σχετικά με την εφαρμογή του πα¬ 
ρόντος νόμου διαβιβάζονται από αυτήν στο Συνήγορο 
του Πολίτη. Όσον αφορά το πεδίο αρμοδιότητας του 
Σώματος Επιθεώρησης Εργασίας (Σ.ΕΠ.Ε.), οι κατά τόπο 
Επιθεωρήσεις Εργασίας επιλαμβάνονται των παραπάνω 
καταγγελιών και ενημερώνουν άμεσα το Συνήγορο του 
Πολίτη, έχουν δε την υποχρέωση να του υποβάλουν 
τα αποτελέσματα των ενεργειών αρμοδιότητάς τους, 
επιφυλασσομένης, σε κάθε περίπτωση, της αρμοδιό¬ 
τητας του Συνηγόρου του Πολίτη προς ιδίαν έρευνα 
και διαμόρφωση του τελικού πορίσματος επί της κα¬ 
ταγγελίας. 

Αρθρο 26 

Υποχρέωση πληροφόρησης και παροχής στοιχείων 
(Αρθρα 26 και 30 της Οδηγίας) 

1. Οι συνδικαλιστικές οργανώσεις οφείλουν να ενη¬ 
μερώνουν τα μέλη τους για το περιεχόμενο του πα¬ 
ρόντος νόμου και για τα μέτρα που λαμβάνονται για 
την εφαρμογή του και για την εξασφάλιση της αρχής 
της ισότητας αμοιβής και ίσης μεταχείρισης των δύο 
φύλων. 

2. Οι εργοδότες υποχρεούνται να διευκολύνουν τις 
συνδικαλιστικές οργανώσεις στην ενημέρωση αυτή, που 
γίνεται είτε εγγράφως, σε πίνακες ανακοινώσεων που 
βρίσκονται στην επιχείρηση, είτε προφορικά είτε με 
διανομή εντύπων στους χώρους εργασίας, εκτός του 
χρόνου απασχόλησης, ή με άλλο πρόσφορο τρόπο. 

3. Οι εργοδότες, καθώς και οι υπεύθυνοι για θέματα 
επαγγελματικής κατάρτισης, οφείλουν να προάγουν την 
ισότητα μεταξύ ανδρών και γυναικών στο χώρο εργα¬ 
σίας με τρόπο προγραμματισμένο και συστηματικό. Γ ια 
το σκοπό αυτόν λαμβάνουν μέτρα για την πρόληψη και 
την αντιμετώπιση κάθε μορφής διάκρισης λόγω φύλου, 
σύμφωνα με τις διατάξεις του παρόντος και ιδίως για 
την πρόληψη της παρενόχλησης και της σεξουαλικής 
παρενόχλησης, αλλά και ως προς την πρόσβαση στην 
απασχόληση, στην επαγγελματική κατάρτιση και στην 
επαγγελματική, μισθολογική και βαθμολογική εξέλιξη. 

Οι εργοδότες οφείλουν να παρέχουν, σε τακτά χρο¬ 
νικά διαστήματα, τις κατάλληλες πληροφορίες στους 
εργαζόμενους και στους εκπροσώπους τους, καθώς και 
στους αρμόδιους φορείς των άρθρων 25 και 28 του πα¬ 
ρόντος νόμου, όταν οι πληροφορίες αυτές τους ζητού¬ 
νται. Οι πληροφορίες αυτές μπορεί να περιλαμβάνουν 
στοιχεία για την αναλογία ανδρών και γυναικών στα 

διάφορα επίπεδα οργάνωσης του φορέα απασχόλησης, 
καθώς και για τα μέτρα που ενδεχομένως προτίθενται 
να λάβουν για τη βελτίωση της κατάστασης, σε συνερ¬ 
γασία με τους εκπροσώπους των εργαζομένων. 

4. Οι υπηρεσίες του Υπουργείου Εργασίας και Κοι¬ 
νωνικής Ασφάλισης υποχρεούνται να παρέχουν στις 
συνδικαλιστικές οργανώσεις και στους εργαζομένους, 
ατομικά, κάθε πληροφορία και στοιχείο που αναφέρεται 
στα θέματα που ρυθμίζονται με τον παρόντα νόμο. 

Άρθρο 27 

Τμήμα Ισότητας των Φύλων 
του Ανωτάτου Συμβουλίου Εργασίας 

1. Στο Ανώτατο Συμβούλιο Εργασίας της Κεντρικής 
Υπηρεσίας του Υπουργείου Εργασίας και Κοινωνικής 
Ασφάλισης λειτουργεί από 2.2.1984 Ειδικό Τμήμα «Ισότη¬ 
τας των Φύλων». Η λειτουργία του Τμήματος «Ισότητας 
των Φύλων» στο Ανώτατο Συμβούλιο Εργασίας της Κε¬ 
ντρικής Υπηρεσίας του Υπουργείου Εργασίας, η απαρτία 
και η θητεία των μελών διέπονται από τις διατάξεις του 
άρθρου 25 του π.δ. 368/1989 (ΦΕΚ 163 Α') όπως ισχύουν. 
Τα μέλη του Τμήματος, τακτικά και αναπληρωματικά, και 
ο γραμματέας του ορίζονται με απόφαση του Υπουργού 
Εργασίας και Κοινωνικής Ασφάλισης. 

2. Η παράγραφος 6 του άρθρου 25 του π.δ. 368/1989 
αντικαθίσταται ως εξής: 

«6. Το Τμήμα Ισότητας των Φύλων συγκροτείται 
από: 

α) τον Γενικό Γραμματέα του Υπουργείου Εργασίας 
και Κοινωνικής Ασφάλισης, ως Πρόεδρο, ο οποίος σε 
περίπτωση απουσίας ή κωλύματος αναπληρώνεται από 
τον Γ ενικό Διευθυντή Εργασίας, 
β) έναν εκπρόσωπο της Γ ενικής Γ ραμματείας Ισότητας 
των Φύλων του Υπουργείου Εσωτερικών, Αποκέντρωσης 
και Ηλεκτρονικής Διακυβέρνησης, με τον αναπληρωτή 
του, 

γ) έναν ανώτερο υπάλληλο της Διεύθυνσης Όρων 
Εργασίας του Υπουργείου Εργασίας και Κοινωνικής 
Ασφάλισης, με τον αναπληρωτή του, 
δ) έναν εκπρόσωπο των εργαζομένων με τον ανα¬ 
πληρωτή του, όπως υποδεικνύεται από τους φορείς 
τους και 

ε) έναν εκπρόσωπο των εργοδοτών με τον αναπληρω¬ 
τή του, όπως υποδεικνύεται από τους φορείς τους. 

Εισηγητής είναι ο κατά περίπτωση αρμόδιος υπάλλη¬ 
λος της Διεύθυνσης Όρων Εργασίας, Τμήμα Ισότητας 
των Φύλων του Υπουργείου Εργασίας και Κοινωνικής 
Ασφάλισης.» 

3. Η παράγραφος 14 του άρθρου 25 του π.δ. 368/1989 
αντικαθίσταται ως εξής: 

«14. Στην αρμοδιότητα του Τμήματος Ισότητας των 
Φύλων ανήκει η γνωμοδότηση για σχέδια νόμων, διοικη¬ 
τικών πράξεων και γενικά για θέματα που αναφέρονται 
στην εφαρμογή της αρχής των ίσων ευκαιριών και της 
ίσης μεταχείρισης ανδρών και γυναικών στις εργασια¬ 
κές σχέσεις, εφόσον παραπέμπονται σε αυτό από τις 
αρμόδιες υπηρεσίες.» 

Αρθρο 28 

Θέματα Υπηρεσιών Ισότητας των Φύλων 
του Υπουργείου Εργασίας και Κοινωνικής Ασφάλισης 
και αρμοδιότητες αυτών 
1. Τμήμα Ισότητας των Φύλων 
α. Στη Διεύθυνση Όρων Εργασίας της Κεντρικής 
Υπηρεσίας του Υπουργείου Εργασίας και Κοινωνικής 

Ασφάλισης λειτουργεί από 2.2.1984 Τμήμα «Ισότητας 
των Φύλων». 

β. Η περίπτωση δ' της παρ. 2 του άρθρου 4 του 
π.δ. 368/1989 αντικαθίσταται ως εξής: 

«δ) Τμήμα Ισότητας των Φύλων, στο οποίο ανήκουν: 
αα) Η νομοθετική πρωτοβουλία και η επεξεργασία 
σχεδίων νόμων και κανονιστικών διοικητικών πράξεων 
που αναφέρονται στην εφαρμογή της αρχής της ίσης 
μεταχείρισης και στην ισότητα ευκαιριών ανδρών και 
γυναικών στις εργασιακές σχέσεις, στην προστασία 
της μητρότητας και στη συμφιλίωση επαγγελματικού, 
ιδιωτικού και οικογενειακού βίου, σε συνεργασία με τη 
Γ ενική Γ ραμματεία Ισότητας των Φύλων του Υπουρ¬ 
γείου Εσωτερικών, Αποκέντρωσης και Ηλεκτρονικής 
Διακυβέρνησης. 

ββ) Η παρακολούθηση του διεθνούς και κοινοτικού 
δικαίου σχετικά με τα θέματα της ανωτέρω παραγρά¬ 
φου, σε συνεργασία με τους συναρμόδιους κάθε φορά 
φορείς. 

Εκπρόσωπος του Τμήματος Ισότητας των Φύλων με¬ 
τέχει στις ελληνικές, ευρωπαϊκές και διεθνείς επιτρο¬ 
πές και ομάδες εργασίας, σχετικά με τα αντικείμενα 
αρμοδιότητάς του. 

γγ) Η παρακολούθηση των συλλογικών συμβάσεων 
εργασίας, των διαιτητικών αποφάσεων, των εσωτερικών 
κανονισμών προσωπικού και των εν γένει πρακτικών 
στο χώρο εργασίας ως προς την τήρηση της αρχής 
της ίσης μεταχείρισης ανδρών και γυναικών και την 
υιοθέτηση θετικών δράσεων στο πλαίσιο αυτής. Για το 
σκοπό αυτόν συνεργάζεται με κάθε αρμόδια Υπηρεσία 
συμπεριλαμβανομένων του Σ.ΕΠ.Ε. και του Οργανισμού 
Μεσολάβησης και Διαιτησίας (Ο.ΜΕ.Δ.), οι οποίες υπο- 
χρεούνται να αποστέλλουν σε αυτό όλα τα σχετικά 
στοιχεία, λαμβάνει δε υπόψη σχετικές απόψεις, πληρο¬ 
φορίες ή στοιχεία των κοινωνικών εταίρων. 

δδ) Η συλλογή στοιχείων και στατιστικών δεδομένων 
για τη θέση των εργαζομένων και των δύο φύλων στην 
Ελλάδα και η παρακολούθηση της εφαρμογής ειδικών 
θετικών μέτρων για την προώθηση της ισότητας ευκαι¬ 
ριών για τα δύο φύλα και την εξάλειψη των ανισοτήτων 
στις εργασιακές σχέσεις. 

εε) Η ενημέρωση σχετικά με τις «καλές πρακτικές» 
στα θέματα που ρυθμίζει ο παρών νόμος. Γ ια το σκοπό 
αυτόν ζητούνται σχετικές πληροφορίες και στοιχεία από 
Δημόσιες Υπηρεσίες, Ανεξάρτητες Αρχές, Διαχειριστι¬ 
κές Αρχές κοινοτικών και άλλων πόρων ή από άλλον 
αρμόδιο φορέα. 

στστ) Η ενημέρωση των εργοδοτών, των εργαζομένων, 
των συνδικαλιστικών και των μη κυβερνητικών οργανώ¬ 
σεων που ασχολούνται με την προώθηση της ισότητας 
μεταξύ ανδρών και γυναικών, σχετικά με τα μέτρα που 
λαμβάνονται για την ισότητα των φύλων στις εργασι¬ 
ακές σχέσεις.» 

2. Γ ραφεία Ισότητας των Φύλων 
α. Σε όλες τις Επιθεωρήσεις Εργασίας (Διευθύνσεις, 
Τμήματα και Γραφεία) λειτουργούν από 2.2.1984 «Γρα¬ 
φεία Ισότητας των Φύλων». 

β. Στο άρθρο 9 του π.δ. 136/1999 (ΦΕΚ 134 Α') προστί¬ 
θεται παράγραφος 3 ως εξής: 

«3. Γ ραφείο Ισότητας των Φύλων: (μη αυτοτελές) 
α) Ενημέρωση και συνεργασία με τον Συνήγορο του 
Πολίτη, σύμφωνα με τις διατάξεις των παραγράφων 8 
περ. α' και 11 του άρθρου 25. 







ΦΕΚ 207 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


4361 


β) Ενημέρωση του Τμήματος Ισότητας των Φύλων της 
Διεύθυνσης Όρων Εργασίας του Υπουργείου Εργασίας 
και Κοινωνικής Ασφάλισης για θέματα του παρόντος 
νόμου. 

γ) Συνεργασία με το Τμήμα Ισότητας των Φύλων της 
Διεύθυνσης Όρων Εργασίας του Υπουργείου Εργασίας 
και Κοινωνικής Ασφάλισης, τον Συνήγορο του Πολίτη και 
τη Γ ενική Γ ραμματεία Ισότητας του Υπουργείου Εσωτε¬ 
ρικών, Αποκέντρωσης και Ηλεκτρονικής Διακυβέρνησης, 
για την ενημέρωση και για την εφαρμογή από τους 
Κοινωνικούς Επιθεωρητές Εργασίας των ρυθμίσεων του 
παρόντος. Για το σκοπό αυτόν τα σχετικά στατιστικά 
στοιχεία τηρούνται ανά φύλο. 

Ο Προϊστάμενος της Διεύθυνσης ορίζει τον υπεύθυνο 
του Γ ραφείου Ισότητας των Φύλων.» 

3. Μονάδα Ανάλυσης και Τεκμηρίωσης 

Το εδάφιο β' της παρ. 4 του άρθρου 2 του ν. 2874/ 
2000 (ΦΕΚ 286 Α') αντικαθίσταται ως ακολούθως: «Η 
Μονάδα Ανάλυσης και Τεκμηρίωσης έχει ως έργο την 
παρακολούθηση των πολιτικών απασχόλησης, κοινω¬ 
νικής ασφάλισης και ισότητας των φύλων και την κα¬ 
τάρτιση μελετών και εκθέσεων για τα θέματα αυτά και 
γενικώς την επιστημονική και γραμματειακή υποστήριξη 
του Συμβουλίου Εμπειρογνωμόνων για την προώθηση 
του έργου του.» 

4. Με απόφαση του Υπουργού Εργασίας και Κοινω¬ 
νικής Ασφάλισης μπορούν να ρυθμίζονται ειδικότερα 
θέματα οργάνωσης και λειτουργίας των υπηρεσιών του 
Υπουργείου που αναφέρονται στο παρόν άρθρο. 

Άρθρο 29 

Κοινωνικός διάλογος 
(Άρθρα 21, 22 και 29 της Οδηγίας) 

1. Το Κράτος ενθαρρύνει το διάλογο μεταξύ των κοι¬ 
νωνικών εταίρων, καθώς και το διάλογο με τις μη κυβερ¬ 
νητικές οργανώσεις, οι οποίες προωθούν την ισότητα 
μεταξύ ανδρών και γυναικών, με στόχο την προαγωγή 
της αρχής των ίσων ευκαιριών και της ίσης μεταχεί¬ 
ρισης ανδρών και γυναικών στην απασχόληση και την 
εργασία ως και τη συμφιλίωση επαγγελματικού, οικο¬ 
γενειακού και ιδιωτικού βίου. 

2. Η Οικονομική και Κοινωνική Επιτροπή, στο πλαίσιο 
της αποστολής της για τη διεξαγωγή κοινωνικού δια¬ 
λόγου για τη γενική πολιτική της χώρας και ειδικότερα 
για θέματα κοινωνικής πολιτικής, ενθαρρύνει το διάλογο 
με τις οργανώσεις - μέλη της, με σκοπό την ενημέρω¬ 
ση, ευαισθητοποίηση και ενεργό συμμετοχή τους στην 
προώθηση της αρχής των ίσων ευκαιριών και της ίσης 
μεταχείρισης, σύμφωνα με τους σκοπούς και κατά τις 
διατάξεις του παρόντος νόμου. 

3. Κατά τη σύνταξη και εφαρμογή κανονιστικών και 
διοικητικών διατάξεων ή πράξεων, καθώς και κάθε μορ¬ 
φής προγραμμάτων για την εργασία, την απασχόληση 
και την επαγγελματική κατάρτιση, πρέπει να λαμβάνεται 
ιδιαιτέρως υπόψη η αρχή των ίσων ευκαιριών και της 
ίσης μεταχείρισης ανδρών και γυναικών. 

ΜΕΡΟΣ ΤΡΙΤΟ 

ΚΑΤΑΡΓΟΥΜΕΝΕΣ - ΤΕΛΙΚΕΣ ΔΙΑΤΑΞΕΙΣ 
Αρθρο 30 

Καταργούμενες διατάξεις 
(Αρθρο 23 της Οδηγίας) 

1. Από την έναρξη ισχύος του παρόντος νόμου καταρ- 
γείται κάθε γενική ή ειδική διάταξη νόμων, διαταγμάτων, 


υπουργικών αποφάσεων, εσωτερικών κανονισμών επι¬ 
χειρήσεων που έχουν ισχύ νόμου ή κανονιστικής πρά¬ 
ξης, καθώς και διατάξεις που ρυθμίζουν την άσκηση 
ελευθέριου επαγγέλματος ή ανεξάρτητης δραστηριό¬ 
τητας, εφόσον αντίκεινται στις διατάξεις του παρόντος 
νόμου. 

2. Από την έναρξη ισχύος του παρόντος νόμου κα- 
ταργούνται, επίσης, όροι συλλογικών συμβάσεων ερ¬ 
γασίας ή άλλων συλλογικών συμφωνιών, διαιτητικών 
αποφάσεων του ν. 1876/1990 (ΦΕΚ 27 Α'), εσωτερικών 
κανονισμών επιχειρήσεων ή εκμεταλλεύσεων συμβατι¬ 
κής ισχύος, καθώς και ατομικών συμβάσεων εργασίας, 
εφόσον αντίκεινται στις διατάξεις του παρόντος. 

3. Ο ν. 3488/2006 (ΦΕΚ 191 Α') καταργείται, εξαιρου- 
μένων των διατάξεων της παραγράφου 7 του άρθρου 
13 και των άρθρων 21 και 23. 

4. Καταργούνται οι διατάξεις των παραγράφων 4 και 5 
του άρθρου 4, του πρώτου εδαφίου της παραγράφου 1 
και της παραγράφου 2 του άρθρου 8 και του πρώτου 
εδαφίου της παραγράφου 1 του άρθρου 9 του ν. 1414/ 
1984 (ΦΕΚ 10 Α'). 

5. Τα προεδρικά διατάγματα 87/2002 (ΦΕΚ 66 Α') και 
105/2003 (ΦΕΚ 96 Α') καταργούνται. 

Αρθρο 31 

Έκτακτη οικονομική ενίσχυση στους 
χαμηλοσυνταξιούχους 

1. Στους κατά την ημερομηνία έναρξης ισχύος του νό¬ 
μου αυτού συνταξιούχους του Δημοσίου, στους συντα¬ 
ξιούχους των νομικών προσώπων δημοσίου δικαίου που 
διέπονται από ανάλογο με τους δημοσίους υπαλλήλους 
συνταξιοδοτικό καθεστώς, στους συνταξιούχους του 
ΝΑΤ και των οργανισμών κύριας ασφάλισης αρμοδιό¬ 
τητας Υπουργείου Εργασίας και Κοινωνικής Ασφάλισης, 
πλην ΟΓΑ, καθώς και σε όσους εκ των ανωτέρω φορέων 
το δικαίωμα λήψης σύνταξης ανατρέχει στην ημερο¬ 
μηνία έναρξης ισχύος του νόμου αυτού, καταβάλλεται 
έκτακτη οικονομική ενίσχυση, ύψους εκατό (100,00) έως 
τριακόσια (300,00) ευρώ, εφόσον πληρούν αθροιστικά 
τις παρακάτω προϋποθέσεις: 

Α) Να έχουν συμπληρώσει το 60ό έτος της ηλικίας 
τους και 

Β) Να πληρούν τα παρακάτω όρια ετήσιου ατομικού 
και οικογενειακού εισοδήματος, τα οποία προκύπτουν 
από τη δήλωση φορολογίας εισοδήματος οικονομικού 
έτους 2009 και αφορούν σε εισοδήματα του έτους 2008, 
από το ύψος των οποίων διαμορφώνεται και το ποσό 
της ενίσχυσης σε: 

α) 300,00 ευρώ για όσους έχουν ατομικό ετήσιο ει¬ 
σόδημα έως 7.000,00 ευρώ και οικογενειακό ετήσιο ει¬ 
σόδημα έως 12.000,00 ευρώ, 

β) 200,00 ευρώ για όσους έχουν ατομικό ετήσιο εισό¬ 
δημα 7.000,01 - 8.500,00 ευρώ και οικογενειακό ετήσιο 
εισόδημα μέχρι 14.500,00 ευρώ, 

γ) 100,00 ευρώ για όσους έχουν ατομικό ετήσιο ει¬ 
σόδημα 8.500,01 - 10.500 ευρώ και οικογενειακό ετήσιο 
εισόδημα μέχρι 16.500,00 ευρώ. 

2. Από το όριο ηλικίας που προβλέπεται ανωτέρω εξαι¬ 
ρούνται όσοι εξ ιδίου δικαιώματος λαμβάνουν σύνταξη 
λόγω αναπηρίας καθώς και οι δικαιούχοι εκ μεταβιβά- 
σεως, εφόσον οι τελευταίοι: 

α) είναι δικαιούχοι λόγω θανάτου συζύγου ή 

β) δεν έχουν υπερβεί το 18ο έτος ή, αν σπουδάζουν, 
το 24ο έτος της ηλικίας τους, ή 

γ) είναι ανίκανοι για άσκηση οποιουδήποτε βιοποριστι¬ 
κού επαγγέλματος σε ποσοστό μεγαλύτερο του 67%. 

3. Η έκτακτη οικονομική ενίσχυση είναι αφορολόγητη, 
δεν υπόκειται σε οποιαδήποτε κράτηση, δεν κατάσχεται 
ούτε συμψηφίζεται με ήδη βεβαιωμένα χρέη προς το 
Δημόσιο ή πιστωτικά ιδρύματα και δεν υπολογίζεται στα 
εισοδηματικά κριτήρια του ΕΚΑΣ ή οποιοσδήποτε άλλης 
παροχής κοινωνικού ή προνοιακού χαρακτήρα. 

4. Κάθε δικαιούχος λαμβάνει μία έκτακτη οικονομική 
ενίσχυση από μία μόνο πηγή. Για την καταβολή της 
έκτακτης οικονομικής ενίσχυσης στους δικαιούχους 
αρμόδιοι είναι οι ασφαλιστικοί φορείς, συμπεριλαμβα¬ 
νομένου του Δημοσίου, που καταβάλλουν την κύρια 
σύνταξη. 

Σε περίπτωση διπλοσυνταξιούχων από διαφορετικούς 
φορείς αρμόδιος φορέας για την καταβολή της οικονο¬ 
μικής ενίσχυσης είναι εκείνος που χορηγεί το μεγαλύ¬ 
τερο ποσό σύνταξης. Αν την εκ μεταβιβάσεως σύνταξη 
δικαιούνται περισσότεροι του ενός δικαιούχοι, το ποσό 
της έκτακτης οικονομικής ενίσχυσης επιμερίζεται αντι- 
στοίχως στα συνδικαιούχα πρόσωπα. Στην περίπτωση 
που τα ανωτέρω εισοδηματικά κριτήρια δεν πληρούνται 
από όλους τους συνδικαιούχους της εκ μεταβιβάσε- 
ως σύνταξης, η οικονομική ενίσχυση καταβάλλεται σε 
εκείνους που τα πληρούν και σε ποσοστό αντίστοιχο 
με το ποσοστό σύνταξης που ο καθένας δικαιούται (ή 
ολόκληρη στο δικαιοδόχο μέλος που πληροί τα κριτή¬ 
ρια αυτά). 

5. Η ανωτέρω έκτακτη οικονομική ενίσχυση καταβάλ¬ 
λεται μαζί με τη σύνταξη του μηνός Ιανουάριου 2011. 

6. Οι φορείς που καταβάλλουν την έκτακτη οικονομική 
ενίσχυση επιχορηγούνται για το σκοπό αυτόν από τον 
Κρατικό Προϋπολογισμό. 

Αρθρο 32 

Ειδικά για το εξωιδρυματικό επίδομα που λαμβάνουν 
οι συνταξιούχοι των ασφαλιστικών οργανισμών κύριας 
ασφάλισης αρμοδιότητας Υπουργείου Εργασίας και 
Κοινωνικής Ασφάλισης και του ΝΑΤ, καθώς και για το 
επίδομα απόλυτης αναπηρίας, με το οποίο προσαυξά¬ 
νεται η σύνταξη τυφλών συνταξιούχων των Οργανισμών 
αυτών σύμφωνα με το ν. 612/1977 (ΦΕΚ164 Α'), ως δώρο 
εορτών Χριστουγέννων χορηγείται ολόκληρο το ποσό 
του μηνιαία καταβαλλόμενου επιδόματος απόλυτης 
αναπηρίας ή του εξωιδρυματικού επιδόματος, ενώ ως 
δώρο Πάσχα και επιδόματος αδείας το ήμισυ του μηνι¬ 
αία καταβαλλόμενου επιδόματος απόλυτης αναπηρίας 
ή του εξωιδρυματικού επιδόματος αντίστοιχα. 

Τα επιδόματα της παρ. 10 του άρθρου τρίτου του 
ν. 3845/2010 (ΦΕΚ 65 Α') και τα δώρα του παρόντος 
άρθρου δεν καταβάλλονται, εφόσον οι καταβαλλόμενες 
συντάξεις, συμπεριλαμβανομένων των επιδομάτων της 
παραγράφου 10 και των δώρων του παρόντος άρθρου, 
υπολογιζόμενες σε δωδεκάμηνη βάση υπερβαίνουν κατά 
μήνα, τα δύο χιλιάδες πεντακόσια (2.500,00) ευρώ. Αν με 
την καταβολή των επιδομάτων της παρ. 10 του άρθρου 
τρίτου του ν. 3845/2010 και την καταβολή των δώρων 
του παρόντος άρθρου, οι καταβαλλόμενες συντάξεις 
υπερβαίνουν το ύψος αυτό, το σύνολο του ποσού που 
αντιστοιχεί στα επιδόματα της παραγράφου 10 και τα 


δώρα του άρθρου αυτού καταβάλλονται μέχρι του ορίου 
των δύο χιλιάδων πεντακοσίων (2.500,00) ευρώ. Ειδικά 
για τους συνταξιούχους του Δημοσίου που λαμβάνουν 
με τη σύνταξή τους το επίδομα ανικανότητας των πα¬ 
ραγράφων 4 και 5 του άρθρου 54 του π.δ. 169/2007 
(ΦΕΚ 210 Α') τα ποσά της παρ. 1 του άρθρου Μόνου 
του ν. 3847/2010 (ΦΕΚ 67 Α') προσαυξάνονται, το μεν 
δώρο Χριστουγέννων με ολόκληρο το ποσό του ανω¬ 
τέρω επιδόματος ανικανότητας, το δώρο Πάσχα και 
το επίδομα αδείας με το ήμισυ του ποσού αυτού, κατά 
περίπτωση. 

Κατά τα λοιπά έχουν εφαρμογή οι παράγραφοι 10-15 
του άρθρου τρίτου του ν. 3845/2010, καθώς και των πα¬ 
ραγράφων 1 έως 6 του άρθρου Μόνου του ν. 3847/2010, 
κατά περίπτωση. 

Άρθρο 33 

1. Η περίπτωση Θα 4 του άρθρου 4 του ν. 3754/2009 
(ΦΕΚ 43 Α') αντικαθίσταται ως εξής: 

«4. Δύο Επιμελητές Α' ιατροί κλάδου Ε.Σ.Υ., που υπηρε¬ 
τούν στο ίδιο Νοσοκομείο ή Κέντρο Υγείας με την κρινό- 
μενη θέση και έχουν την ίδια ή συναφή με την κρινόμενη 
θέση ειδικότητα. Οι Επιμελητές αυτοί επιλέγονται με 
κλήρωση για κάθε κρίση από σχετικό κατάλογο, που 
συντάσσει και διατηρεί το νοσοκομείο και επικαιροποι- 
είται σε ετήσια βάση. Εξέλιξή τους σε ανώτερο βαθμό 
δεν επηρεάζει την επιλογή τους. 

Σε περίπτωση που ιατρός Επιμελητής Α' που κλη¬ 
ρώθηκε, παραιτηθεί από τον ορισμό του ως μέλος του 
Συμβουλίου, εντός αποκλειστικής προθεσμίας πέντε (5) 
ημερών από την κοινοποίηση της σχετικής απόφασης, 
τότε με απόφαση του Διοικητή του νοσοκομείου ορί¬ 
ζεται ως μέλος του Συμβουλίου Διευθυντής του οικεί¬ 
ου τμήματος, ο οποίος εκτελεί χρέη εισηγητή. Εάν και 
οι δύο Επιμελητές Α' που κληρώθηκαν, παραιτηθούν 
από τον ορισμό τους ως μέλη του Συμβουλίου, εντός 
αποκλειστικής προθεσμίας πέντε (5) ημερών από την 
κοινοποίηση της σχετικής απόφασης, τότε με απόφαση 
του Διοικητή του νοσοκομείου ορίζεται ως μέλος του 
Συμβουλίου Διευθυντής του οικείου τμήματος, ο οποίος 
εκτελεί, μόνον αυτός, χρέη εισηγητή και ένα άλλο μέλος 
από τον ανωτέρω σχετικό κατάλογο Επιμελητών Α’, που 
τηρείται στο νοσοκομείο. 

Σε όσα νοσοκομεία δεν υπάρχει ικανός αριθμός ιατρών 
Επιμελητών Α', ο ορισμός των μελών του Συμβουλίου 
θα γίνεται με απόφαση του Διοικητή της οικείας Υ.ΠΕ. 
από σχετικό κατάλογο, που συντάσσει και διατηρεί η 
Υ.ΠΕ. και επικαιροποιείται σε ετήσια βάση. 

Ο εισηγητής ή οι εισηγητές, κατά περίπτωση υπο- 
χρεούνται να καταθέτουν τις εισηγήσεις τους εντός 
τριάντα (30) ημερών από το πέρας της προκήρυξης. 
Ενστάσεις επί των εισηγήσεων υποβάλλονται από τους 
υποψηφίους εντός δέκα (10) ημερών από την κατάθεση 
των εισηγήσεων. Οι εισηγητές εισηγούνται επί των εν¬ 
στάσεων εντός δέκα (10) ημερών και το Συμβούλιο συ¬ 
νεδριάζει και αποφασίζει σε διάστημα δέκα (10) ημερών 
από την ημερομηνία της τελευταίας εισήγησης. Έδρα 
του Συμβουλίου είναι το Νοσοκομείο που προκηρύσσει 
τη θέση. Οι επιλεγέντες κριτές μπορούν να παραιτηθούν 
μόνο για σπουδαίο λόγο και υποχρεούνται μέχρι την 
αντικατάστασή τους να ασκούν τα καθήκοντά τους, 
εκτός από τις περιπτώσεις ανωτέρας βίας. 

Τα Συμβούλια προσλήψεων - κρίσεων συγκροτούνται 
με απόφαση του Διοικητή της Υ.ΠΕ. σύμφωνα με τις 
διατάξεις του ν. 2690/1999 (ΦΕΚ 45 Α'). Με απόφαση του 
Υπουργού Υγείας και Κοινωνικής Αλληλεγγύης ρυθμί¬ 
ζεται ο τρόπος λειτουργίας των ανωτέρω Συμβουλίων, 
η διαδικασία λήψης απόφασης, η ιεράρχηση των κρι¬ 
τηρίων και η συγκριτική αξιολόγηση των κρινομένων. 
Μέχρι την έκδοση της υπουργικής απόφασης που θα 
ρυθμίζει τη λειτουργία των Συμβουλίων κρίσης, ισχύ¬ 
ουν οι σχετικές υπ’ αριθ. 39832/1997 (ΦΕΚ 1088 Β') και 
2103/2003 (ΦΕΚ 33 Β') υπουργικές αποφάσεις, που εκ- 
δόθηκαν κατ’ εφαρμογή των νόμων 2519/1997 (ΦΕΚ 165 
Α') και 2889/2001 (ΦΕΚ 37 Α') αντίστοιχα.» 

2. Μετά το δεύτερο εδάφιο της περίπτωσης Θβ 4, του 
άρθρου 4 του ν. 3754/2009 (ΦΕΚ 43 Α'), προστίθεται 
εδάφιο ως εξής: 

«Σε περίπτωση που ο ιατρός Διευθυντής που κλη¬ 
ρώθηκε, παραιτηθεί από τον ορισμό του ως μέλος του 
Συμβουλίου εντός αποκλειστικής προθεσμίας πέντε (5) 
ημερών από την κοινοποίηση της σχετικής απόφασης, 
τότε με απόφαση του Διοικητή της οικείας Υ.ΠΕ. ορί¬ 
ζεται χωρίς κλήρωση μέλος του Συμβουλίου από το 
σχετικό κατάλογο που συντάσσει και διατηρεί η Υ.ΠΕ. 
και επικαιροποιείται σε ετήσια βάση.» 

3. Μετά το δεύτερο εδάφιο της περίπτωσης Θδ 4 του 
άρθρου 4 του ν. 3754/2009 (ΦΕΚ 43 Α'), προστίθεται 
εδάφιο ως εξής: 

«Σε περίπτωση που ο ιατρός που κληρώθηκε παραιτη¬ 
θεί από τον ορισμό του ως μέλος του Συμβουλίου εντός 
αποκλειστικής προθεσμίας πέντε (5) ημερών από την 
κοινοποίηση της σχετικής απόφασης, τότε με απόφαση 
του Διοικητή της οικείας Υ.ΠΕ. ορίζεται χωρίς κλήρωση 
μέλος του Συμβουλίου από το σχετικό κατάλογο που 
συντάσσει και διατηρεί η Υ.ΠΕ. και επικαιροποιείται σε 
ετήσια βάση.» 

4. Στο τέλος της περίπτωσης Θ β3 του άρθρου 4 του 
ν. 3754/2009 (ΦΕΚ 43 Α'), προστίθεται εδάφιο ως εξής: 

«Στο Συμβούλιο Επιλογής Διευθυντών των πανεπιστη¬ 
μιακών κλινικών, μονάδων και εργαστηρίων συμμετέχει 
ο Συντονιστής Διευθυντής ιατρός μέλος Δ.Ε.Π. του οι¬ 
κείου τμήματος.» 

5. Στο τέλος της περίπτωσης Θ δ3 του άρθρου 4 του 
ν. 3754/2009 (ΦΕΚ 43 Α'), προστίθεται εδάφιο ως εξής: 

«Στο Συμβούλιο Επιλογής Συντονιστών Διευθυντών 
των πανεπιστημιακών κλινικών, μονάδων και εργαστηρί¬ 
ων συμμετέχει ο Συντονιστής Διευθυντής ιατρός μέλος 
Δ.Ε.Π. του οικείου τμήματος.» 

6. Σε περίπτωση που έχουν κατατεθεί και οι δύο ει¬ 
σηγήσεις στη γραμματεία του Συμβουλίου, κατά την 
έναρξη ισχύος του παρόντος άρθρου, η θητεία των 
εισηγητών αυτών παρατείνεται έως την ολοκλήρωση 
της κρίσης της συγκεκριμένης θέσης. 

Άρθρο 34 

1. Η παράγραφος 2 του άρθρου 45 του ν. 3205/2003 
(ΦΕΚ 297 Α') αντικαθίσταται ως εξής: 

«2. Τα νοσοκομεία και τα κέντρα υγείας όλης της 
χώρας, για την πραγματοποίηση εφημεριών, κατατάσ¬ 
σονται σε τρεις (3) ζώνες ανάλογα με την έδρα τους, 
ως εξής: 


α. Ζώνη Α' 

Στη ζώνη αυτή ανήκουν τα νοσοκομεία του λεκανο¬ 
πεδίου Αττικής, της Θεσσαλονίκης, της Πάτρας, του 
Ηρακλείου και των Ιωαννίνων, συμπεριλαμβανομένων 
και των πανεπιστημιακών, καθώς και τα κέντρα υγείας 
που ως οργανικές μονάδες υπάγονται σε αυτά. 

β. Ζώνη Β' 

Στη ζώνη αυτή ανήκουν τα περιφερειακά και νομαρ¬ 
χιακά νοσοκομεία των υπολοίπων νομών ή πόλεων, της 
Αλεξανδρούπολης και της Λάρισας, καθώς και τα κέντρα 
υγείας που ως οργανικές μονάδες υπάγονται σε αυτά 
με την επιφύλαξη αυτών που ανήκουν στη Γ' Ζώνη. 

γ. Ζώνη Γ' 

Στη ζώνη αυτή ανήκουν το Γ ενικό Νοσοκομείο Φλώρι¬ 
νας και τα Γ ενικά Νοσοκομεία - Κέντρα Υγείας Λήμνου, 
Γουμένισσας, Ικαρίας, Καλαβρύτων, Καλύμνου, Καρύ¬ 
στου, Κυθήρων, Κύμης, Κω, Λέρου, Μολάων, Σητείας, Φι- 
λιατών, Ιθάκης, Νάξου, τα Κέντρα Υγείας που υπάγονται 
σε αυτά, καθώς και το Εθνικό Κέντρο Αμεσης Βοήθειας 
(Ε.Κ.Α.Β.) με τα παραρτήματά του.» 

Άρθρο 35 

Στο άρθρο 3 παρ. 1 του ν. 3780/2008, όπως τροποποι¬ 
ήθηκε από το άρθρο 17 του ν. 3868/2010, προστίθεται 
περίπτωση η', ως εξής: 

«η) Στα πόσης (ρύσεως αυτοκίνητα, ιδιωτικής και δη¬ 
μοσίας χρήσης, όταν επιβαίνουν ανήλικοι κάτω των 12 
ετών. 

Για την ως άνω παράβαση επιβάλλεται διοικητικό πρό¬ 
στιμο ποσού 1.500 ευρώ στον επιβαίνοντα που καπνίζει 
ανεξάρτητα αν είναι οδηγός, ενώ διπλασιάζεται το πρό¬ 
στιμο στο ποσό των 3.000 ευρώ, αν αυτός που καπνίζει 
οδηγεί αυτοκίνητο δημοσίας χρήσης. Επιπλέον στους 
οδηγούς των οχημάτων αυτών επιβάλλεται η αφαίρεση 
της άδειας ικανότητος οδήγησης για διάστημα ενός (1) 
μηνάς για κάθε παράβαση έστω και αν δεν διέπραξαν 
οι ίδιοι την παράβαση, αλλά πρόσωπο που επιβαίνει στο 
αυτοκίνητο. Η διαπίστωση της παράβασης και η επιβολή 
των προαναφερόμενων διοικητικών ποινών γίνεται από 
τα αστυνομικά όργανα. Για τη διαδικασία είσπραξης των 
προστίμων και τη διάθεση των εσόδων εφαρμόζονται οι 
διατάξεις της κοινής υπουργικής απόφασης, που εκδί- 
δεται κατ’ εξουσιοδότηση της παρ. 6 του άρθρου 6 του 
ν. 3730/2008, όπως τροποποιήθηκε με το ν. 3868/2010 
(ΦΕΚ 129 Α').» 

Άρθρο 36 

Αντικατάσταση της παρ. 23 και κατάργηση της παρ. 24 
του άρθρου 11 του ν. 2956/2001 «Αναδιάρθρωση 
Ο.Α.Ε.Δ. και άλλες διατάξεις» (ΦΕΚ 258 Α') 

1. Η παρ. 23 του άρθρου 11 (Κοινές διατάξεις) του 
ν. 2956/2001 «Αναδιάρθρωση Ο.Α.Ε.Δ. και άλλες διατά¬ 
ξεις» (ΦΕΚ 258 Α') αντικαθίσταται ως εξής: 

«23. Α. Οι πόροι της Εταιρείας «Παρατηρητήριο Απα¬ 
σχόλησης Ερευνητική -Πληροφορική Α.Ε.», προέρχο¬ 
νται από τη χρηματοδότηση και την επιχορήγηση του 
Ο.Α.Ε.Δ., από την εκτέλεση προγραμμάτων της Ευρω- 
πάίκής'Ενωσης και Διεθνών Οργανισμών και κάθε άλλη 
νόμιμη πηγή. Ο Ο.Α.Ε.Δ. υποχρεούται να μεριμνά για την 
εμπρόθεσμη εκπλήρωση κάθε οικονομικής παροχής που 
σύμφωνα με τον εγκεκριμένο προϋπολογισμό της Εται¬ 
ρείας οφείλεται από τον Οργανισμό προς αυτήν. 

Οι ως άνω επιχορηγήσεις, καθώς και οι οικονομικές ενι¬ 
σχύσεις, μειώνουν το κόστος των προγραμμάτων ή των 
εργασιών που έχουν πραγματοποιηθεί από την Εταιρεία. 
Η Εταιρεία μπορεί να έχει πόρους και από τυχόν παροχή 
υπηρεσιών, εφόσον συνάδει προς τους σκοπούς της. 

Β. Οι πόροι της εταιρείας «Επαγγελματική Κατάρτιση 
Α.Ε.» προέρχονται: α) από τον Τακτικό Κρατικό Προϋπο¬ 
λογισμό και συγκεκριμένα από τακτικούς πόρους που εγ- 
γράφονται κάθε έτος υπέρ του Υπουργείου Εργασίας και 
Κοινωνικής Ασφάλισης ειδικά για την εταιρεία αυτή, β) 
από την εκτέλεση προγραμμάτων της Ευρωπάίκής'Ενω- 
σης και Διεθνών Οργανισμών, γ) από παροχή υπηρεσιών, 
εφόσον αυτό συνάδει προς τους καταστατικούς σκοπούς 
της εταιρείας, δ) από κάθε άλλη νόμιμη πηγή.» 

2. Η παρ. 24 του άρθρου 11 (Κοινές διατάξεις) του 
ν. 2956/2001 καταργείται. 

Αρθρο 37 

Θέματα «Σχολής Επαγγελματικής Κατάρτισης Ατόμων 
με ειδικές Ανάγκες» 

1. Από την περίπτωση α' της παρ. 2 του άρθρου 9 (Εται¬ 
ρεία «Επαγγελματική Κατάρτιση Α.Ε.») του ν. 2956/2001 
«Αναδιάρθρωση Ο.Α.Ε.Δ. και άλλες διατάξεις» (ΦΕΚ 258 
Α'), όπως αυτή είχε τροποποιηθεί με τη νεότερη διάταξη 
της παρ.1 του άρθρου 7 του ν. 3667/2008 «Θέματα ειδι¬ 
κών επιδοτήσεων ανεργίας και άλλες διατάξεις» (ΦΕΚ 
114 Α'), διαγράφεται η φράση «και Σχολών Επαγγελμα¬ 
τικής Κατάρτισης Ατόμων με Αναπηρίες». 

2. Από την παρ. 3 του άρθρου 9 (Εταιρεία «Επαγγελ¬ 
ματική Κατάρτιση Α.Ε.») του ν. 2956/2001 «Αναδιάρθρωση 
Ο.Α.Ε.Δ. και άλλες διατάξεις» (ΦΕΚ 258 Α'), διαγράφεται 
η φράση «και Σχολές Επαγγελματικής Κατάρτισης Ατό¬ 
μων με Ειδικές Ανάγκες του Ο.Α.Ε.Δ.». 

3. Η αρμοδιότητα λειτουργίας της «Σχολής Επαγγελ¬ 
ματικής Κατάρτισης Ατόμων με ειδικές Ανάγκες» που 
ιδρύθηκε με την υπ’ αριθμ. 109816/12.7.1990 απόφαση της 
Διοικητού του Ο.Α.Ε.Δ. «Ίδρυση Σχολής Επαγγελματικής 
Κατάρτισης Ατόμων με ειδικές Ανάγκες στην Αθήνα», 
υπάγεται στον Οργανισμό Απασχολήσεως Εργατικού 
Δυναμικού (Ο.Α.Ε.Δ.). 


Άρθρο 38 
Έναρξη ισχύος 

Η ισχύς του παρόντος νόμου αρχίζει από τη δημοσί¬ 
ευσή του στην Εφημερίδα της Κυβερνήσεως, εκτός αν 
ορίζεται διαφορετικά στις επί μέρους διατάξεις του. 

Παραγγέλλομε τη δημοσίευση του παρόντος στην 
Εφημερίδα της Κυβερνήσεως και την εκτέλεσή του ως 
νόμου του Κράτους. 

Αθήνα, 6 Δεκεμβρίου 2010 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 


ΟΙ ΥΠΟΥΡΓΟΙ 


ΕΣΩΤΕΡΙΚΩΝ, ΑΠΟΚΕΝΤΡΩΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

ΙΩΑΝΝΗΣ ΡΑΓΚΟΥΣΗΣ 

ΠΑΙΔΕΙΑΣ, ΔΙΑ ΒΙΟΥ ΜΑΘΗΣΗΣ 
ΚΑΙ ΘΡΗΣΚΕΥΜΑΤΩΝ 

ΑΝΝΑ ΔΙΑΜΑΝΤΟΠΟΥΛΟΥ 

ΑΝΑΠΛΗΡΩΤΗΣ ΥΠΟΥΡΓΟΣ ΕΡΓΑΣΙΑΣ 
ΚΑΙ ΚΟΙΝΩΝΙΚΗΣ ΑΣΦΑΛΙΣΗΣ 

ΓΕΩΡΓΙΟΣ ΚΟΥΤΡΟΥΜΑΝΗΣ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

ΧΑΡΑΛΑΜΠΟΣ ΚΑΣΤΑΝΙΔΗΣ 

ΘΑΛΑΣΣΙΩΝ ΥΠΟΘΕΣΕΩΝ, 
ΝΗΣΩΝ ΚΑΙ ΑΛΙΕΙΑΣ 

ΙΩΑΝΝΗΣ ΔΙΑΜΑΝΤΙΔΗΣ 


ΟΙΚΟΝΟΜΙΚΩΝ 

ΓΕΩΡΓΙΟΣ ΠΑΠΑΚΩΝΣΤΑΝΤΙΝΟΥ 

ΕΡΓΑΣΙΑΣ 

ΚΑΙ ΚΟΙΝΩΝΙΚΗΣ ΑΣΦΑΛΙΣΗΣ 

ΛΟΥΚΙΑ - ΤΑΡΣΙΤΣΑ ΚΑΤΣΕΛΗ 

ΥΓΕΙΑΣ 

ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

ΑΝΔΡΕΑΣ ΛΟΒΕΡΔΟΣ 

ΠΡΟΣΤΑΣΙΑΣ ΤΟΥ ΠΟΛΙΤΗ 

ΧΡΗΣΤΟΣ ΠΑΠΟΥΤΣΗΣ 

ΕΠΙΚΡΑΤΕΙΑΣ 

ΧΑΡΑΛΑΜΠΟΣ ΠΑΜΠΟΥΚΗΣ 


Θεωρήθηκε και τέθηκε η Μεγάλη Σφραγίδα του Κράτους. 
Αθήνα, 7 Δεκεμβρίου 2010 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΧΑΡΑΛΑΜΠΟΣ ΚΑΣΤΑΝΙΔΗΣ 

